cyanic-selkie/wikianc huggingface dataset:
കോന്നി ഇക്കോ ടൂറിസം പദ്ധതി
അടവി കുട്ടവഞ്ചി യാത്ര
കോന്നിയിൽ നിന്നും പതിനാറു കിലോമീറ്റർ അകലെ തണ്ണിത്തോട് പഞ്ചായത്തിലെ മുണ്ടൻമൂഴിയിൽ അച്ചൻകോവിൽ നദിയുടെ കൈവഴിയായ കല്ലാറിൽ ഒരുക്കിയിരിക്കുന്ന കുട്ടവഞ്ചി യാത്ര. കേരളത്തിൽ ആദ്യമായി കുട്ടവഞ്ചി യാത്രക്ക് അവസരം ഒരുങ്ങുന്നതിവിടെയാണ് പത്തനംതിട്ട വനംവകുപ്പിൻറെ മേൽനോട്ടത്തിൽ കോന്നി ഇക്കൊടൂറിസം കേന്ദ്രത്തിൽ നിർമ്മിച്ച ഏഴ് വട്ടവള്ളങ്ങളുമായാണ് പദ്ധതിക്ക് തുടക്കം കുറിച്ചത്. വട്ടവള്ളങ്ങൾ നിർമിച്ചതും തുഴച്ചിൽ പരിശീലിപ്പിച്ചതും ഹൊഗനയ്ക്കലിൽ നിന്നുള്ള വള്ളവിദഗ്ദ്ധരായിരുന്നു. ഇതിനടുത്തായി മീനറ വെള്ളച്ചാട്ടം സ്ഥിതി ചെയ്യുന്നു.
കല്ല് കൊണ്ട് കവിതയെഴുതിയ കല്ലാർ. സൗമ്യഭാവമുള്ള പുഴയെന്ന പേര്. അങ്ങനെ കല്ലാറിന് വിശേഷണങ്ങൾ നിരവധിയാണ്...
വനം നൽകുന്ന ശാന്തതയും ഒഴുക്കിന്റെ ഈണവും കല്ലാറിന്റെ പ്രത്യേകതയാണ്. പുഴയെ അറിയാനും കാട് കാണാനും നിരവധി സഞ്ചാരികൾ ഇങ്ങോട്ടേയ്ക്ക് എത്തുന്നുണ്ട്... കല്ലാറിനെ അറിയണമെങ്കിൽ അടവിയിലെ കുട്ടവ‍ഞ്ചി സവാരി ഒഴിവാക്കരുത്.... ഇരുകരകളിലെയും പച്ചപ്പും ശുദ്ധവായുവും ഒരുതവണ വന്നവരെ വീണ്ടും കല്ലാറിലെത്തിക്കും. ...
മുസല്ല
ഇസ്ലാം മത വിശ്വാസികൾ പ്രാർത്ഥനക്കു വേണ്ടി നിലത്തു വിരിക്കുന്ന ഒരു തരം പരവതാനിയാണ് മുസല്ല, അറബിക് ഭാഷയിൽ നിന്നുമാണ് മുസല്ല എന്ന നാമം ഉരുത്തിരിഞ്ഞത്. ഹിന്ദി, ഉറുദു, പേർഷ്യൻ തുടങ്ങിയ ഭാഷകളിലെല്ലാം മുസല്ല എന്ന വാക്കുകൾ നമുക്ക് കാണാം, എല്ലാം നിസ്കാരവുമായി ബന്ധപ്പെട്ടു തന്നെയാണ്, എന്നാൽ മലയാളത്തിൽ പൊതുവെ മുസല്ല കൊണ്ട് ഉദ്ദേശിക്കുന്നത് നിസ്കാരത്തിനു വേണ്ടി വിരിക്കുന്ന വിരിപ്പിനെയാണ്.
കോന്നി ഇക്കോ ടൂറിസം പദ്ധതി
അടവി കുട്ടവഞ്ചി യാത്ര
പുഴ കണ്ട് കൊതിതീർന്നില്ലെങ്കിൽ ഒരുദിവസം പുഴവീട്ടിൽ തങ്ങി കല്ലാറിനെ അറിയാനുള്ള അവസരമുണ്ട്... വിശേഷങ്ങൾ പങ്കുവച്ച് സ്വീകരണമുറിയിലിരുന്ന് കല്ലാറിന്റെ ഒഴുക്കിന് താളം പിടിക്കാം...
മുസല്ല
നിർമാണം
ഒരു മുസ്ലീം പ്രാർത്ഥനയ്ക്ക് മുമ്പ് വുളു (വുദു) ചെയ്യണം, കൂടാതെ വൃത്തിയുള്ള സ്ഥലത്ത് നമസ്കരിക്കുകയും വേണം. ഇസ്ലാമിക പ്രാർത്ഥനയുടെ (നിസ്കാരത്തിനു) മുൻപ് ശുചിത്വത്തിനായി നിലത്തിനും (തറയ്ക്കും) ആരാധകനും ഇടയിൽ ഒരു പ്രാർത്ഥന പായ വിരിക്കുന്നു, സുജൂദ് (സാഷ്ടാംഗ പ്രണാമം) ചെയ്യാനും നിലത്തിരിക്കാനും ഇത് ഉപയോഗിക്കുന്നു.
See also
വർഗ്ഗം:ഇസ്ലാമികം
സതേൺ ബഗ്
സതേൺ ബഗ്, സതേൺ ബുഹ് (Південний Буг, Pivdennyi Buh; Южный Буг, Yuzhny Bug; Bugul de Sud or just Bug), എന്നും ചിലപ്പോൾ ബോ നദി (Бог, Boh), എന്നും അറിയപ്പെടുന്ന ഉക്രെയ്നിലൂടെ ഒഴുകുന്ന നാവികയോഗ്യമായ ഒരു നദിയാണ്. ഉക്രെയ്നിലെ ഏറ്റവും നീളം കൂടിയ രണ്ടാമത്തെ നദിയാണിത്. നദിയുടെ ഉറവിടം ഉക്രെയ്‌നിന്റെ പടിഞ്ഞാറ്, പോളിഷ് അതിർത്തിയിൽ നിന്ന് ഏകദേശം 145 കിലോമീറ്റർ (90 മൈൽ) അകലെയുള്ള വോളിൻ-പോഡിലിയ അപ്‌ലാൻഡിലാണ്. അവിടെ നിന്ന് തെക്കുകിഴക്കായി ബഗ് അഴിമുഖത്തയ്ക്ക് (കരിങ്കടൽ തടം) തെക്കൻ സ്റ്റേപ്പികളിലൂടെ ഇത് ഒഴുകുന്നു. 806 കിലോമീറ്റർ (501 മൈൽ) നീളമുള്ള ഈ നദിയ്ക്ക് ഏകദേശം 63,700 ചതുരശ്ര കിലോമീറ്റർ (24,600 ചതുരശ്ര മൈൽ) വിസ്തൃതിയുള്ള നീർത്തടമുണ്ട്. ഉക്രെയ്നിലെ പ്രാദേശികമായി പ്രധാനപ്പെട്ട നിരവധി നഗരങ്ങളും പട്ടണങ്ങളും സതേൺ ബഗ് നദിയോരത്താണ് സ്ഥിതി ചെയ്യുന്നത്. പടിഞ്ഞാറൻ ഉക്രെയ്നിൽനിന്ന് ആരംഭിച്ച് തെക്കുകിഴക്കൻ ദിശയിൽ താഴേക്കുള്ള നദിയുടെ ഗതിയിൽ ഖ്മെൽനിറ്റ്സ്കി, ഖ്മിൽനിക്, വിന്നിറ്റ്സിയ, ഹൈവോറോൺ, പെർവോമൈസ്ക്, വോസ്നെസെൻസ്ക്, മൈക്കോളൈവ് എന്നീ നഗരങ്ങൾ നദിയുടെ പാതയിൽ സ്ഥിതിചെയ്യുന്നു. 1941-നും 1944-നും ഇടയിൽ രണ്ടാം ലോകമഹായുദ്ധകാലത്ത് സതേൺ ബഗ് നദി ജർമ്മൻ അധിനിവേശ ഉക്രെയ്‌നും റൊമാനിയൻ അധിനിവേശത്തിൽ ട്രാൻസ്നിസ്ട്രിയ എന്നറിയപ്പെട്ടിരുന്ന ഉക്രെയ്‌നിന്റെ ഭാഗത്തിനുമിടയിലെ അതിർത്തി രൂപീകരിച്ചിരുന്നു.
വഴിപിഴച്ച സന്തതി
രാംദാസ് പിക്ചേഴ്സിന്റെ ബാനറിൽ ഒ. രാംദാസ് നിർമിച്ച സംവിധാനം ചെയ്ത മലയാളചലച്ചിത്രമാണ് വഴിപിഴച്ച സന്തതി. എം പരമേശ്വരൻ നായർ കഥ, തിരക്കഥ, സംഭാഷണം എന്നിവ ഒരുക്കി എ.ബി.എൻ. പിക്ചേഴ്സ് വിതരണം ചെയ്ത ഈ ചിത്രം 1968 മേയ് 17-ന് കേരളത്തിൽ പ്രദർശനം ആരംഭിച്ചു,സത്യൻ,മധു,കെ.പി. ഉമ്മർ,അംബിക,കവിയൂർ പൊന്നമ്മ തുടങ്ങിയവർ പ്രധാനവേഷമിട്ടു. പി ഭാസ്കരന്റെ വരികൾക്ക് ചിദംബരനാഥ് ഈണം പകർന്നു.
പാട്ടരങ്ങ്
ഗാനങ്ങൾ : പി. ഭാസ്കരൻ ഈണം : ബി.എ. ചിദംബരനാഥ്
പുറത്തേയ്ക്കുള്ള കണ്ണികൾ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:ഒ.രാംദാസ് സംവിധാനം ചെയ്ത മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
തോമസ് ബെയ്ലി ആല്ഡ്രിച്ച്
തോമസ് ബെയ്‍ലി ആൽഡ്രച്ച് (ജീവിതകാലം : നവംബർ 11, 1836 – മാർച്ച് 19, 1907) ഒരു അമേരിക്കൻ എഴുത്തുകാരനും കവിയും നിരൂപകനും എഡിറ്ററുമായിരുന്നു. അദ്ദേഹം വളരെക്കാലങ്ങൾ "ദ അറ്റ്ലാൻറിക് മന്ത്‍ലി" എന്ന പ്രസിദ്ധീകരണത്തിൻറെ പത്രാധിപ സമിതിയിലുണ്ടായിരുന്നു. അക്കാലത്ത് ചാൾസ് ഡബ്ല്യൂ. ചെസ്‍നട്ട് പോലെയുള്ള എഴുത്തുകാരുടെ രചനകൾ പ്രസിദ്ധപ്പെടുത്തുന്നതിനു നേതൃത്വം വഹിച്ചിരുന്നു. അദ്ദേഹത്തിൻറെ ആത്മകഥാംശം ഉൾക്കൊള്ളുന്ന പുസ്തകമായ "ദ സ്റ്റോറി ഓഫ് ഓ ബാഡ് ബോയ്" എന്ന കൃതിയുടെ പേരിലും കവിതയായ "ദ അൺഗാർഡഡ് ഗേറ്റ്സ്" ൻറെ പേരിലുമാണ് അദ്ദേഹം കൂടുതൽ അറിയപ്പെടുന്നത്.
അവലംബം
വർഗ്ഗം:അമേരിക്കൻ എഴുത്തുകാർ വർഗ്ഗം:അമേരിക്കൻ കവികൾ വർഗ്ഗം:1836-ൽ ജനിച്ചവർ വർഗ്ഗം:നവംബർ 11-ന് ജനിച്ചവർ വർഗ്ഗം:1907-ൽ മരിച്ചവർ വർഗ്ഗം:മാർച്ച് 19-ന് മരിച്ചവർ
ഇസ്‌ബൂച്ച
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഇസ്‌ബൂച്ച. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഇസ്‌ബൂച്ച സ്ഥിതിചെയ്യുന്നത്. ഇസ്‌ബൂച്ച വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഇസ്‌ബൂച്ച ൽ 90 വീടുകൾ ഉണ്ട്. ആകെ ജനസംഖ്യ 347 ആണ്. ഇതിൽ 151 പുരുഷന്മാരും 196 സ്ത്രീകളും ഉൾപ്പെടുന്നു. ഇസ്‌ബൂച്ച ലെ സാക്ഷരതാ നിരക്ക് 68.88 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഇസ്‌ബൂച്ച ലെ 6 വയസ്സിനു താഴെയുള്ള കുട്ടികളുടെ എണ്ണം 35 ആണ്. ഇത് ഇസ്‌ബൂച്ച ലെ ആകെ ജനസംഖ്യയുടെ 10.09 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 63 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 56 പുരുഷന്മാരും 7 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 88.89 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 42.86 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഇസ്‌ബൂച്ച ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
സുഹ്രവർദിയ
ഒരു സുന്നീ സൂഫി ധാരയാണ് സുഹ്രവർദിയ. അബു അൽ നജീബ് സുഹ്രവർദി എന്ന സൂഫിയാണ് ഈ സൂഫീസരണിയുടെ സ്ഥാപകൻ. ഇതിന്റെ ആത്മീയ വംശാവലി ജുനൈദ് ബഗ്ദാദി, ഇമാം ഗസ്സാലി എന്നിവരിലൂടെ അലി ഇബ്നു അബീതാലിബിൽ ചെന്നെത്തുന്നതായാണ് കരുതപ്പെടുന്നത്. ബാഗ്ദാദിലെ യുവാക്കളിലും തൊഴിലാളികളിലും മറ്റും രൂപപ്പെട്ട യാഥാസ്ഥിതിക വിശ്വാസധാരക്ക് സുഹ്രവർദിയ സംഘം തുടക്കമിട്ടു. ഇന്നത്തെ ഇറാനിലെ സുഹ്രവർദ് എന്ന സ്ഥലനാമത്തിൽ നിന്നാണ് ഈ നാമം സിദ്ധിക്കുന്നത്.
രൂപീകരണം
സ്ഥാപകനായ അബു അൽ നജീബിന്റെ അനന്തരവനായിരുന്ന അബുൽ ഹഫ്സ് ഉമർ അൽ സുഹ്രവർദി ബാഗ്ദാദിലെ ഖലീഫയുടെ പ്രതിനിധിയായി വിവിധ മുസ്‌ലിം ഭരണകൂടങ്ങളിലേക്ക് അയക്കപ്പെട്ടതോടെ സുഹ്രവർദിയ ചിന്താധാര മുസ്‌ലിം ലോകത്ത് വ്യാപിച്ചുതുടങ്ങി.
പാറമരം
പശ്ചിമഘട്ടതദ്ദേശവാസിയായ ഒരു മരമാണ് പാറമരം. . പാറ, പുര എന്നെല്ലാം പേരുകളുണ്ട്. 20 മീറ്ററോളം ഉയരം വയ്ക്കും. തീയിടൽ കൊണ്ടും കാലിമേയ്ക്കലാലും വലിയ പ്രദേശങ്ങൾ ആകെ വ്യാവസായിക തോട്ടങ്ങളാക്കി മാറ്റിയതുമെല്ലാം പാറമരത്തിനെ ഒരു വംശനാശഭീഷണിയുള്ള മരമാക്കിത്തീർത്തു. ഇപ്പോൾ ബാക്കിയുള്ള മരങ്ങളിൽ മിക്കവയും അഗസ്ത്യകൂടം മലനിരകളിൽ ഒതുങ്ങിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ക്ലൂസിയേസീ
ടിവെദെൻ ദേശീയോദ്യാനം
ടിവെദെൻ ദേശീയോദ്യാനം (Swedish: Tivedens nationalpark) ടിവാദെൻ വനത്തിനു സമീപസ്ഥമയാ ലക്സ (ഒറിബ്രോ കൌണ്ടി), കാൾബർഗ്ഗ് (വസ്ത്ര ഗോട്ട്ലാൻറ് കൌണ്ടി) മുനിസിപ്പാലിറ്റികളിലായി സ്ഥിതിചെയ്യുന്ന സ്വീഡനിലെ ഒരു ദേശീയോദ്യാനമാണ്. ഇത സ്വീഡനിലെ ചരിത്രപരമായ പ്രവിശ്യയായ വാസ്റ്റർഗോട്ട്ലാൻറിലാണ് നിലനിൽക്കുന്നത്.
അവലംബം
വർഗ്ഗം:സ്വീഡനിലെ ദേശീയോദ്യാനങ്ങൾ
ബാദാൻ (പേർഷ്യൻ ഗവർണ്ണർ)
അദ്ദേഹത്തിന്റെ ഭരണകാലത്ത് പ്രവാചകൻ മുഹമ്മദ് തന്റെ സന്ദേശം പ്രചരിപ്പിക്കാൻ തുടങ്ങിയിരുന്നു. ഈ പുതിയ വിശ്വാസത്തെക്കുറിച്ച് ബാദാൻ ഖോസ്രോയ്ക്ക് റിപ്പോർട്ടുകൾ അയച്ചു.
ഹുദൈബിയാ സന്ധിയെത്തുടർന്നുണ്ടായ സമാധാനാന്തരീക്ഷത്തിൽ പ്രവാചകൻ മുഹമ്മദ്, അയൽ രാജ്യങ്ങളിലെ രാജാക്കന്മാർക്ക് കത്തുകളയച്ചിരുന്നു. കൂട്ടത്തിൽ പേർഷ്യയിലെ ഖുസ്രുവിന് കത്തുമായി പോയത് അബ്ദുല്ലാഹ് ഇബ്നു ഹുദാഫയായിരുന്നു. ഖുസ്രുവിന്റെ സദസ്സിലെത്തിയ അദ്ദേഹത്തോട് പരിചാരകർ കത്ത് ഏറ്റുവാങ്ങാൻ തുനിഞ്ഞപ്പോൾ അബ്ദുല്ലാഹ്, സന്ദേശം രാജാവിനെ മാത്രമേ ഏല്പിക്കാവൂ എന്ന് പ്രവാചക നിർദ്ദേശമുണ്ടെന്ന് പറഞ്ഞുകൊണ്ട് അതിന് വഴങ്ങിയില്ല. കുപിതനായ ഖുസ്രു കത്ത് കീറിയെറിഞ്ഞു. മുഹമ്മദിനെ തന്റെ മുന്നിലെത്തിക്കാനായി ഖുസ്രു ഒരു സംഘത്തെ അയച്ചെങ്കിലും അവർ മദീനയിലെത്തുമ്പോളേക്കും ഖുസ്രുവിനെ സ്വന്തം മകൻ വകവരുത്തിയിരുന്നു. തന്നെ പിടിക്കാൻ വന്നവരോട് മുഹമ്മദ് ഈ വിവരം അറിയിച്ചു. അതോടെ സ്തബ്ദരായ അവർ ഗവർണ്ണറായിരുന്ന ബാദാനെ വിവരമറിയിച്ചു. വിവരത്തിന്റെ സ്ഥിരീകരണം ലഭിച്ചതോടെ ഗവർണ്ണർ ബാദാൻ ഇസ്‌ലാം ആശ്ലേഷിച്ചു. അതോടെ നിരവധി യെമനികൾ ഇസ്‌ലാം സ്വീകരിക്കുകയുണ്ടായി.
ഉറവിടങ്ങൾ
വർഗ്ഗം:ഇസ്ലാമിലേക്ക് മാറിയവർ
ശയാനങ്ങൾ
thumb|right|250px|[[ചെറിയ ഞെരിഞ്ഞിൽ ഒരു ശയാനസസ്യം]] ഭൂമിയുടെ പ്രതലത്തിൽ നിന്നും ഒട്ടും ഉയരാതെ അല്പദൂരത്തിൽ മാത്രം പരന്നു വളരുന്ന ഇഴവള്ളി സസ്യങ്ങളാണ് ശയാനങ്ങൾ  - Prostrate / Procumbent. ചെറിയ ഞെരിഞ്ഞിൽ ഇതിനൊരു ഉദാഹരണമാണ്.
വർഗ്ഗം:സസ്യങ്ങൾ വർഗ്ഗം:സസ്യശാസ്ത്രം
ഫൗൻഡ്
ദാന്തെ ഗബ്രിയൽ റോസെറ്റി വരച്ച പൂർത്തിയാകാത്ത ഒരു ഓയിൽ പെയിന്റിംഗ് ആണ് ഫൗൻഡ്. ഇപ്പോൾ ഈ ചിത്രം ഡെലവെയർ ആർട്ട് മ്യൂസിയത്തിൽ പ്രദർശിപ്പിച്ചിരിക്കുന്നു. സമകാലിക ധാർമ്മിക വിഷയമായ നാഗരിക വേശ്യാവൃത്തിയുടെ ഏക ആവിഷ്‌ക്കാരശൈലിയാണ് റോസെറ്റിയുടെ ഈ പെയിന്റിംഗ്. 1882-ൽ റോസെറ്റിയുടെ മരണത്തോടെ ഈ സൃഷ്ടി അപൂർണ്ണമായി നിലനിന്നിരുന്നുവെങ്കിലും തന്റെ ഏറ്റവും പ്രധാനപ്പെട്ട ചിത്രങ്ങളിലൊന്നായി അദ്ദേഹം അതിനെ കണക്കാക്കി 1850-കളുടെ മധ്യത്തിൽ നിന്ന് മരിക്കുന്നതിന്റെ തലേ വർഷം വരെ പലതവണ അദ്ദേഹം ഈ ചിത്രം പുനഃസൃഷ്ടിച്ചിരുന്നു.
ചരിത്രം
1850-കളിലെ റോസെറ്റിയുടെ ഭൂരിഭാഗം സൃഷ്ടികളിൽ നിന്നും വ്യത്യസ്തമായി ചെറിയ തോതിലുള്ള ഡ്രോയിംഗുകളും വാട്ടർ കളറുകളും മധ്യകാലത്തിലേയും ആദ്യകാല നവോത്ഥാനത്തിന്റെയും സവിശേഷതയായിരുന്നു. ഫൗൻഡ് റോസെറ്റി വരച്ച സമകാലിക വിഷയമായ വേശ്യാവൃത്തിയുടെ ഒരേയൊരു പരീക്ഷണമായിരുന്നു.
റോസെറ്റി 1847-ൽ തന്നെ തന്റെ സുഹൃത്ത് വില്യം ബെൽ സ്കോട്ടിന് എഴുതിയ കത്തുകളിൽ വേശ്യാവൃത്തിയുടെ വിഷയത്തെ എഴുതി അറിയിച്ചിരുന്നു. ഈ വിഷയത്തിൽ 1846-ൽ റോസബെൽ എന്ന കവിത (പിന്നീട് മരിയാൻ എന്നറിയപ്പെട്ടു)വില്യം ബെൽ എഴുതിയിരുന്നു. 1854-ൽ റോസെറ്റി നിർമ്മിച്ച ഒരു ഡ്രോയിംഗ് ദി ഗേറ്റ് ഓഫ് മെമ്മറിയിൽ റോസബെല്ലിൽ നിന്നുള്ള ഒരു രംഗം കാണിക്കുന്നു. ഒരു വേശ്യ തന്റെ സായാഹ്നത്തിൽ ജോലി ആരംഭിക്കുന്നു കൂടാതെ ഒരു കൂട്ടം നിഷ്‌കളങ്കരായ പെൺകുട്ടികൾ "കളിക്കുകയും" നൃത്തം ചെയ്യുന്നതും കാണുന്നു. ഈ ചിത്രം ഒരു പുസ്തകത്തിലെ കവിതയെ ചിത്രീകരിക്കാൻ ഉദ്ദേശിച്ചിരുന്നതാകാം, പക്ഷേ 1857-ൽ ഒരു വലിയ ജലച്ചായമായി വരച്ചു, അത് 1864-ൽ വീണ്ടും വരച്ചു. 1870-ൽ റോസെറ്റി ഒരു വേശ്യയായ ജെന്നിയെക്കുറിച്ച്ഉദ്ദേശിച്ചിരുന്നതാകാം ഒരു അനുകമ്പയുള്ള കവിത പ്രസിദ്ധീകരിച്ചു. കലാകാരൻ അലക്സാണ്ടർ മൺറോയുടെ വേലക്കാരി എല്ലെൻ ഫ്രേസർ ഫൗൻഡിലെ വീണുപോയ നാടോടി പെൺകുട്ടിക്ക് വേണ്ടി ഒരു ആദ്യകാല തല-പഠനത്തിനായി പോസ് ചെയ്തിരിക്കാം രചനയെക്കുറിച്ചുള്ള (ഇപ്പോൾ ബ്രിട്ടീഷ് മ്യൂസിയത്തിൽ) ഒരു ഇങ്ക്-വാഷ് പഠനം 1853-ൽ നടന്നതാണ്. 1854 ലെ ശരത്കാലത്തിലാണ് പെയിന്റിംഗിന്റെ ജോലി ആരംഭിച്ചത്. ഒരുപക്ഷേ ഇപ്പോൾ കാർലിസിൽ ഉള്ള ഈ ചിത്രം പൂർത്തിയാകാത്ത പതിപ്പായിരിക്കാം.
1853 സെപ്‌റ്റംബർ 30-ന് റോസെറ്റി പെയിന്റിംഗ് ആരംഭിക്കാൻ കഴിയുന്ന തരത്തിൽ മോഡലുകളായി കണ്ടെത്താൻ ആഗ്രഹിച്ച ചുമർ, വണ്ടി, കാളക്കുട്ടി എന്നിവയുടെ തരം വിവരിച്ചുകൊണ്ട് തന്റെ അമ്മയ്ക്കും സഹോദരിക്കും ഒരു കത്തെഴുതി. പൂർത്തിയാകാത്ത Carlisle പതിപ്പിൽ ഈ മൂന്ന് ഘടകങ്ങൾ മാത്രമേ ഉള്ളൂ. കൂടാതെ Fanny Cornforth-ന്റെ തലയും പിന്നീട് ചേർത്തു. 1854 നവംബറിൽ കാളക്കുട്ടിയെ പെയിന്റ് ചെയ്യാനുള്ള റോസെറ്റിയുടെ ബുദ്ധിമുട്ടുകൾ ഫോർഡ് മഡോക്സ് ബ്രൗൺ തന്റെ ഡയറിയിൽ കുറിച്ചു, ""he paints it in all like Albert Durer (sic) hair by hair & seems incapable of any breadth ... From want of habit I see nature bothers him—but it is sweetly drawn & felt."
ചിത്രകലയിൽ പശുക്കുട്ടിയുടെ പങ്ക് ഇരട്ടിയാണ്. ആദ്യം, കർഷകൻ എന്തിനാണ് നഗരത്തിലേക്ക് വന്നത് എന്ന് അത് വിശദീകരിക്കുന്നു. എന്നാൽ അതിലും പ്രധാനമായി, "ഒരു നിരപരാധിയായ മൃഗം കെണിയിലകപ്പെട്ട് വിൽക്കാൻ പോകുന്ന വഴി" എന്ന അവസ്ഥ സ്ത്രീയുടെ സമാന്തരമായി സ്ത്രീയുടെ മാനസികാവസ്ഥയെ ചോദ്യം ചെയ്യുന്നു. "വേശ്യ രക്ഷയെ നിരസിക്കുകയാണോ അതോ അവൾ അത് സ്വീകരിക്കുകയാണോ? അതോ പശ്ചാത്തപിച്ചിട്ടും കാളക്കുട്ടിയെപ്പോലെ അവളുടെ വിധിയിൽ നിന്ന് രക്ഷപ്പെടാൻ കഴിയുന്നില്ലേ?"
പുറംകണ്ണികൾ
വർഗ്ഗം:പൂർത്തിയാകാത്ത ചിത്രങ്ങൾ
മലയാളം സർവ്വാക്ഷര സംഹിത
മലയാള ഭാഷയിലെ സർവ്വാക്ഷരസംഹിതയിൽ സങ്കോടനം ചെയ്തിട്ടുള്ള അക്ഷരങ്ങൾ അടങ്ങുന്ന വിഭാഗമാണ് മലയാളം യൂണിക്കോഡ് ബ്ലോക്ക് അഥവാ മലയാളം സർവ്വാക്ഷര സംഹിത. 1988ലെ ഇസ്കി സ്റ്റാന്റേഡിലെ A2-ED മലയാളം അക്ഷരങ്ങളിൽ നിന്ന് U+0D02..U+0D4D തുടങ്ങിയ കോഡ് പോയന്റുകൾ നേരിട്ട് തന്നെ സ്വീകരിച്ചതാണ് ഇതിന്റെ മുൻകാലരൂപം. ദേവനാഗരി, ബംഗാളി, ഗുരുമുഖി, ഗുജറാത്തി, ഒറിയ, തമിഴ്, തെലുങ്ക്, കന്നട അക്ഷരവിഭാഗങ്ങളും ഇസ്കി എൻകോഡിങ്ങിനെ അടിസ്ഥാനമാക്കിയിട്ടുള്ളവയാണ്.
അവലംബം
വർഗ്ഗം:ലിപികൾ - അപൂർണ്ണലേഖനങ്ങൾ
സർപ്പാഗ്രം
കുറച്ചുദൂരം ശയാന സസ്യം പോലെ വളർന്ന ശേഷം ശാഖാഗ്രങ്ങൾ മുകളിലേക്ക് ഉയർന്നു വളരുന്ന ഇഴവള്ളി സസ്യങ്ങളാണ് സർപ്പാഗ്രം - Decumbent. പത്തി ഉയർത്തി നിൽക്കുന്ന പാമ്പിനെ ഓർമ്മപ്പെടുത്തുന്നതിനാൽ ഇത് ഈ പേരിൽ അറിയപ്പെടുന്നു. ട്രൈഡാക്സ് സസ്യങ്ങൾ ഇതിനൊരു ഉദാഹരണമാണ്.
വർഗ്ഗം:സസ്യങ്ങൾ വർഗ്ഗം:സസ്യശാസ്ത്രം
അന മരിയ സെനോ
അന മരിയ സെനോ ഡി ലുക്ക് (1922-2011) ഒരു അർജന്റീനിയൻ പ്രൊഫസറും, ഗൈനക്കോളജിസ്റ്റും, സെക്സോളജിസ്റ്റും, ലൈംഗിക വിദ്യാഭ്യാസത്തിലും സോഷ്യൽ മെഡിസിനിലും വൈദഗ്ദ്ധ്യം നേടിയ സ്ത്രീകളുടെ അവകാശ പ്രവർത്തകയുമായിരുന്നു. "റൊസാരിന അസോസിയേഷൻ ഓഫ് സെക്ഷ്വൽ എജ്യുക്കേഷൻ" (ARES), കിൻസി ഇൻസ്റ്റിറ്റ്യൂട്ട് ഓഫ് സെക്സോളജി റൊസാരിയോ എന്നിവയുടെ സ്ഥാപക അംഗമായിരുന്നു.
ജീവിതം
സർജൻ ആർട്ടെമിയോ സെനോയുടെ മകളും സർജൻ ലെലിയോ സെനോയുടെ മരുമകളുമായിരുന്നു അവർ. 1948-ൽ നാഷണൽ യൂണിവേഴ്സിറ്റി ഓഫ് ലിറ്റോറലിൽ നിന്ന് മെഡിക്കൽ ബിരുദം നേടി, 1968-ൽ അവർക്ക് വൈദ്യശാസ്ത്രത്തിൽ ഡോക്ടറേറ്റ് ലഭിച്ചു.
സെനോ 1970-കളിൽ ഗർഭനിരോധന മേഖലയിൽ ഒരു പയനിയർ ആയിരുന്നു. അവർ അഭിപ്രായ കോളങ്ങളിൽ എഴുതുകയും പ്രാദേശിക, ദേശീയ പത്രങ്ങളിൽ വായനക്കാരുടെ കത്തുകൾ പ്രസിദ്ധീകരിക്കുകയും ചെയ്തു. അവരുടെ ഭർത്താവ്, സൈക്യാട്രിസ്റ്റ് ഡോ. എൻ. ലൂക്കിനൊപ്പം, അവർ ഒരു വീട് കേന്ദ്രീകരിച്ച് ഒരു മെഡിക്കൽ പ്രാക്ടീസ് സ്ഥാപിച്ചു.
സ്ത്രീകളുടെ പ്രത്യുത്പാദന പ്രശ്‌നങ്ങളിൽ മുൻനിരക്കാരനായിരുന്നു സെനോ. ലൈംഗികവിദ്യാഭ്യാസത്തെക്കുറിച്ച് അധികമൊന്നും അറിയാതിരുന്നപ്പോൾ, സെനോ ഈ മേഖലയിലെ കൗൺസിലർമാരെയും പ്രൊഫഷണലുകളെയും പ്രോത്സാഹിപ്പിക്കുകയും വികസിപ്പിക്കുകയും ചെയ്തു. ഒരു ഗൈനക്കോളജിസ്‌റ്റ് എന്ന നിലയിൽ, ആശുപത്രികളിൽ ലൈംഗിക പ്രശ്‌നങ്ങളുള്ള കൗമാരക്കാരുടെ പരിചരണത്തിനായി ഇടങ്ങൾ തുറക്കാൻ അവർ പ്രോത്സാഹിപ്പിച്ചു, ഈ പ്രശ്‌നങ്ങളെക്കുറിച്ച് സംസാരിക്കേണ്ടതിന്റെയും ലൈംഗിക, പ്രത്യുൽപാദന ആരോഗ്യവുമായി ബന്ധപ്പെട്ട നയങ്ങൾ ഉണ്ടാക്കുന്നതിന്റെയും പ്രാധാന്യം പ്രഖ്യാപിച്ചു.
1978-ൽ, "റൊസറീന അസോസിയേഷൻ ഓഫ് സെക്ഷ്വൽ എഡ്യൂക്കേഷന്റെ" (ARES) സ്ഥാപക അംഗമായിരുന്നു, 1983-ൽ കിൻസി ഇൻസ്റ്റിറ്റ്യൂട്ട് ഓഫ് സെക്സോളജി റൊസാരിയോയുടേയും.
മുനിസിപ്പൽ, പ്രവിശ്യാ, ദേശീയ തലങ്ങളിലും അവർ സ്ഥാനങ്ങൾ വഹിച്ചു.
ഉറവിടങ്ങൾ
വർഗ്ഗം:2011-ൽ മരിച്ചവർ വർഗ്ഗം:1922-ൽ ജനിച്ചവർ വർഗ്ഗം:സ്ത്രീരോഗ വിദഗ്ദർ
രഞ്ജിൻ രാജ്
മലയാള ചലച്ചിത്രമേഖലയിലെ സംഗീതജ്ഞനും സംഗീതസംവിധായകനുമാണ് രഞ്ജിൻ രാജ്. നിത്യഹരിതനായകൻ, ജോസഫ് എന്നിവയിലൂടെയാണ് അദ്ദേഹം അരങ്ങേറ്റം കുറിച്ചത്. ഈ രണ്ട് സിനിമകളും 2018 നവംബർ 16 ന് പുറത്തിറങ്ങി.
കരിയറിന്റെ തുടക്കം
ഏഷ്യാനെറ്റിൽ സംപ്രേഷണം ചെയ്ത ഐഡിയ സ്റ്റാർ സിംഗർ 2007-ലെ മത്സരാർത്ഥിയായിരുന്നു  ഇദ്ദേഹം. മീഡിയ ഹൌസുകൾക്കും ഫ്‌ളവേഴ്‌സ് ടെലിവിഷനിലെ കോമഡി ഉത്സവം എന്ന പ്രോഗ്രാമിനും  അദ്ദേഹം സംഗീതം നൽകി.
സ്വകാര്യജീവിതം
പാലക്കാട് മേലാർകോഡിൽ  എം രാജേന്ദ്രനും സുപ്രിയ രാജേന്ദ്രനും ആണ് മാതാപിതാക്കൾ. മൂന്നാമത്തെ വയസ്സിൽ പാടാൻ തുടങ്ങിയ അദ്ദേഹം ഏഴാമത്തെ വയസ്സിൽ കർണാടക സംഗീതം പഠിക്കാൻ തുടങ്ങി.
അവലംബം
വർഗ്ഗം:മലയാളചലച്ചിത്രസംഗീതസംവിധായകർ
കരൂർ ഗ്രാമപഞ്ചായത്ത്
വാർഡുകൾ
വാർഡ് പുനർനിർണ്ണയതിനുശേഷം ഇപ്പോൾ പതിനഞ്ച് വാർഡുകളാണുള്ളത്. അവ കുടക്കചിറ ഈസ്റ്റ്, വലവൂർ ഈസ്റ്റ്, നെച്ഛിപ്പുഴൂർ, പയപ്പാർ, അന്തീനാട് ഈസ്റ്റ്, അന്തീനാട് വെസ്റ്റ്, കരൂർ, പോണാട്, അല്ലപ്പാറ, വള്ളിച്ചിറ ഈസ്റ്റ്, വള്ളിച്ചിറ വെസ്റ്റ്, ഇടനാട് ഈസ്റ്റ്, ഇടനാട് വെസ്റ്റ്, വലവൂർ വെസ്റ്റ്, കുടക്കച്ചിറ വെസ്റ്റ് എന്നിങ്ങനെയാണ്.
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
മൂൺ ജി-ഇൻ
മൂൺ ജി-ഇൻ (ജനനം 24 ജനുവരി 1953) ദക്ഷിണ കൊറിയൻ രാഷ്ട്രീയക്കാരനും പന്ത്രണ്ടാമത്തെ  ദക്ഷിണ കൊറിയയുടെ ഇപ്പോഴത്തെ പ്രസിഡന്റും ആണ്. പിന്നീട് പാർക്ക് ഗെൻ ഹൈയുടെ ഇംപീച്ച്മെന്റിനുശേഷം. 2017 രാഷ്ട്രപതി തിരഞ്ഞെടുപ്പിൽ അദ്ദേഹം തിരഞ്ഞെടുക്കപ്പെട്ടു.
മൊണിക്കാ ബെലുചി
മൊണിക്കാ ബെലുചി (Monica Bellucci,, ജനനം 30 സെപ്റ്റംബർ 1964), ഒരു ഇറ്റാലിയൻ നടിയും ഫാഷൻ മോഡലും ആണ്.
അവലംബങ്ങൾ
വർഗ്ഗം:ഇറ്റാലിയൻ നടികൾ
വിസാരിതം
thumb|right|250px|[[തഴുതാമ ഒരു വിസാരിത സസ്യം]]
നിരവധി ശാഖോപശാഖകളായി ഭൂപ്രതലത്തിൽ പടർന്നു വളരുന്ന ഇഴവള്ളി സസ്യങ്ങളാണ് വിസാരിതം  - Diffuse. പ്രധാന കാണ്ഡത്തിൽ നിന്നും ദൂരത്തിൽ പടർന്നു വളരുന്നു. തഴുതാമ ഇതിനൊരു ഉദാഹരണമാണ്.
വർഗ്ഗം:സസ്യങ്ങൾ വർഗ്ഗം:സസ്യശാസ്ത്രം
സ്റ്റോർ മോസ്സെ ദേശീയോദ്യാനം
സ്റ്റോർ മോസ്സെ ദേശീയോദ്യാനം (വലിയ ചതുപ്പ്), വാഗ്ഗെർയിഡ്, ഗ്നോസ്‍ജോ, വർണാമോ എന്നീ മുനിസിപ്പാലിറ്റികളിലായി സ്ഥിതിചെയ്യുന്ന തെക്കൻ സ്വീഡനിലെ സ്മാലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം ആകെ 100 ചതുരശ്ര മീറ്റർ പ്രദേശത്തു വ്യാപിക്കുന്നു (39 ചതുരശ്ര മൈൽ); ഇതിൽ 77 ചതുരശ്ര കിലോമീറ്റർ (30 ചതുരശ്ര മൈൽ) പ്രദേശം ദേശീയോദ്യാനമായി 1983 ൽ പ്രഖ്യാപിക്കപ്പെട്ടിരുന്നു.
അവലംബം
വർഗ്ഗം:സ്വീഡനിലെ ദേശീയോദ്യാനങ്ങൾ
ക്ലബ്ബ് ഓഫ് പ്രസിഡൻഷ്യൽ ഷെഫ്‌സ്
ലോക രാജ്യങ്ങളിലെ പ്രസിഡന്റുമാരുടെ മുഖ്യപാചകക്കാരുടെ കൂട്ടായ്മയാണ് ക്ലബ്ബ് ഓഫ് പ്രസിഡൻഷ്യൽ ഷെഫ്‌സ് (Le Club des Chefs des Chefs (CCC)) രണ്ട് ഡസനിലധികം രാഷ്ട്രതലവൻമാരുടെ പാചകക്കാരാണ് ക്ലബ്ബിലുള്ളത്. ലോകത്തെ ഏറ്റവും പ്രത്യേകമായ പാചകശാസ്ത്ര സമൂഹമെന്നാണ് ഈ ക്ലബ്ബിനെ അനൗപചാരികമായിവിശേഷിപ്പിക്കുന്നത്. സംഘടനയുടെ ആസ്ഥാനം പാരീസ് ആണ്. 2016ൽ ഇന്ത്യയിൽ വച്ചാണ് അതിന്റെ പൊതുസഭ ചേർന്നത്. ഇന്ത്യൻ രാഷ്ട്രപതിയുടെ പാചകക്കാരൻ മോൺട്ടുസെയ്‌നി, അമേരിക്കൻ പ്രഡിഡന്റിന്റെ പാചകക്കാരി ക്രിസ്റ്റിറ്റകോമർഫോർഡ്, ബ്രിട്ടീഷ് രാജ്ഞിയുടെ പാചകക്കാരൻ മാർക്ക് ഫ്‌ളാനെഗൻ തുടങ്ങിയവർ ക്ലബ്ബിൽ അംഗങ്ങളാണ്.
തുടക്കം
1977ൽ ഗില്ലെസ് ബ്രഗാർഡ് ആണ് ക്ലബ്ബ് സ്ഥാപിച്ചത്. വർഷത്തിൽ ഒരിക്കൽ ക്ലബ്ബ് അംഗങ്ങൾ ഒത്തുചേർന്ന് അവരുടെ ജോലി സംബന്ധിച്ച കാര്യങ്ങൾ ചർച്ച ചെയ്യും.
അവലംബം
വർഗ്ഗം:പാചകം വർഗ്ഗം:സംഘടനകൾ
ചുവപ്പ് തേൾമത്സ്യം
കടൽവാസിയായ ഒരു മൽസ്യമാണ് ചുവപ്പ് തേൾമത്സ്യം  അഥവാ '''Red Lionish (Winged Fire Fish). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
സ്കോർപിനിഡെ (Scorpaenidae) എന്ന കുടുബത്തിൽ പെട്ട, തേൾ മത്സ്യം ജനുസിൽ പെട്ട മൽസ്യമാണ് ഇവ. വിഷ മുള്ളുകൾ ഉള്ള മത്സ്യം ആണ് ഇവ, വിഷം ഉള്ളതുകൊണ്ട് തന്നെ ഇവ മനുഷ്യർക്ക് അപകടകാരികൾ ആണ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
വർഗ്ഗം:തേൾ മത്സ്യങ്ങൾ
മൈക്കോളൈവ്
മൈക്കോളൈവ് നഗരം മൈക്കോളൈവ് ഒബ്ലാസ്റ്റിന്റെ ഭരണ കേന്ദ്രമായ തെക്കൻ ഉക്രെയ്നിലെ ഒരു നഗരവും മുനിസിപ്പാലിറ്റിയുമാണ്. കരിങ്കടലിലേക്കുള്ള പ്രവേശനമുള്ള സതേൺ ബഗ് നദിയോരത്ത് സ്ഥിതിചെയ്യുന്ന മൈക്കോളൈവ് നഗരം (നദിയുടെ ഏറ്റവും താഴെയുള്ള പാലം നഗരത്തിലൂടെ കടന്നുപോകുന്നു), കരിങ്കടൽ മേഖലയിലെ പ്രധാന കപ്പൽ നിർമ്മാണ കേന്ദ്രങ്ങളിലൊന്നാണ്.
അവലംബം
വർഗ്ഗം:ഉക്രൈനിലെ നഗരങ്ങൾ
വീസൽ പ്രോഗ്രാം
റിച്ചാർഡ് ഡോക്കിൻസ് 1986 ൽ എഴുതിയ ദി ബ്ലൈൻഡ് വാച്ച്മേക്കർ എന്ന പുസ്തകത്തിൽ അവതരിപ്പിച്ച ഒരു ചിന്താപരീക്ഷണമാണ് വീസൽ പ്രൊഗ്രാം (pron.: /ˈwiːzəl/)'. പരിണാമ പ്രക്രിയയയുടെ തത്ത്വങ്ങൾ വെറും യാദൃച്ഛികതയിൽ നിന്ന് വ്യത്യസ്തമാണെന്ന് തെളിയിക്കുകയാണ് ഈ ചിന്താപരീക്ഷണത്തിന്റെ ഉദ്ദേശം. ദി ബ്ലൈൻഡ് വാച്ച്മേക്കർ എന്ന പുസ്തകത്തിൽ അദ്ദേഹം ഇപ്രകാരമെഴുതി "പണ്ടാരോ പറഞ്ഞിട്ടുണ്ട് "ആവശ്യത്തിന് സമയം കൊടുത്താൽ ഒരു റ്റൈപ് റൈറ്ററിന്റെ ബട്ടണുകൾ അമർത്തി കളിച്ചു കൊണ്ടിരിക്കുന്ന കുരങ്ങന് ഒടുവിൽ ഷേക്സ്പിയറിന്റെ മുഴുവൻ കൃതികളും ഉല്പാദിപ്പിക്കാൻ കഴിയും" എന്ന്. ഇവിടെ "ആവശ്യത്തിന് സമയം കൊടുത്താൽ" എന്നത് ഈ ചിന്തയുടെ പ്രധാന ഘടകമാണ്. ഷേക്സ്പിയറിന്റെ മുഴുവൻ കൃതികളെക്കാളും കുരങ്ങന്റെ ജോലി കുറച്ചു കൂടി എളുപ്പമാക്കാം. ഉല്പാദിപ്പിക്കേണ്ടത് METHINKS IT IS LIKE A WEASEL എന്ന വാക്യമാക്കാം. കുറച്ചു കൂടി കാര്യങ്ങൾ എളുപ്പമാക്കാൻ A മുതൽ Z വരെ അപ്പർകേസ് ലറ്റേഴ്സും  ഒരു സ്പേസ് ബാറും മാത്രമേ റ്റൈപ് രൈറ്ററിൽ ഉണ്ടാകാൻ പാടുള്ളൂ. ഈ വാക്യം എഴുതാൻ കുരങ്ങന് എത്ര നേരം വേണം?"
ഇത് വെറും യാദൃച്ഛികതയെ അവലംബിച്ചാണെങ്കിൽ ചിലപ്പോൾ പ്രപഞ്ചത്തിന്റെ പ്രായത്തിനെക്കാളും അനേകമിരട്ടി വർഷങ്ങൾ വേണ്ടിവരുന്നു. തുടർന്ന് ഡോക്കിൻസ് സഞ്ചിത തിരഞ്ഞെടുപ്പിനുള്ള (cumulative selection) ഒരു മാതൃകയെപ്പറ്റി സംസാരിക്കുന്നു. "ഈ കുരങ്ങന്റെ സ്ഥാനത്ത് ഒരു കമ്പ്യൂട്ടർ പ്രോഗ്രാമാണെന്ന് കരുതുക. ഈ കമ്പ്യൂട്ടർ കുരങ്ങന്റെ പ്രവൃത്തിയിൽ ഒരു പ്രധാന മാറ്റം വരുത്തുന്നു. കുരങ്ങൻ ഏതെങ്കിലും 28 അക്ഷരങ്ങളുള്ള ഒരു വാക്യമെടുക്കുന്നു. എന്നിട്ട് ഇതിനെ ഒരു ചെറിയ ശതമാനം മാറ്റം വരാനുള്ള സാധ്യതയോടെ ആവർത്തിച്ചാവർത്തിച്ച് കോപ്പി ചെയ്യുന്നു. കോപ്പി ചെയ്തതിന് ശേഷം പ്രൊഗ്രാം കോപ്പി ചെയ്ത വാക്യത്തിനെ പരിശോധിക്കുന്നു. METHINKS IT IS LIKE A WEASEL എന്ന വാക്യത്തോട് ഏറ്റവും സാമ്യമുള്ള വാക്യമെടുത്തു പ്രക്രിയ വീണ്ടും തുടരുന്നു."
അൽഗൊരിതം
ഡോക്കിൻസ് ഇതുണ്ടാക്കാനുള്ള കോഡ് ഗ്രന്ഥത്തിൽ നൽകിയിട്ടില്ലെങ്കിലും, അദ്ദേഹമെഴുതിയ വിശദീകരണത്തിൽ നിന്ന്, ഈ പ്രോഗ്രാം ഉണ്ടാക്കാനുള്ള ആൽഗൊരിതം ഇപ്രകാരമെഴുതാം.
ഇവിടെ റാൻഡം അക്ഷരം വരാനുള്ള സാധ്യതയുടെ ശതമാനം വളരെ പ്രധാനമാണ്. മാറാനുള്ള സാധ്യതയുടെ ശതമാനം കൂടുതലാണെങ്കിൽ സാമ്യമൊത്തു വരുന്ന വാക്യങ്ങൾ വീണ്ടും നശിക്കാനുള്ള (degenerate) സാധ്യതയുണ്ട്.
സഞ്ചിത തിരഞ്ഞെടുപ്പ് ജീവശാസ്ത്രത്തിൽ
സഞ്ചിത തിരഞ്ഞെടുപ്പും കേവല യാദൃച്ഛികതയും തമ്മിലുള്ള പ്രധാന വ്യത്യാസം യാദൃച്ഛികതയിൽ മാറ്റങ്ങൾക്ക് ഒരു പ്രത്യേക ലക്ഷ്യമില്ല എന്നതാണ്. സഞ്ചിത തിരഞ്ഞെടുപ്പിൽ ലക്ഷ്യത്തിനോട് കൂടുതൽ സാമ്യമുള്ള മാറ്റങ്ങൾ നിലനിൽക്കുകയും മറ്റുള്ളവ ജീവിയുടെ മരണത്തോടെ നശിച്ചുപോവുകയും ചെയ്യും. കൃത്രിമമായ സഞ്ചിത തിരഞ്ഞെടുപ്പിൽ ആ പ്രക്രിയയെ നിയന്ത്രിക്കുന്ന വ്യക്തിയാണ് ഏതൊക്കെ മാറ്റങ്ങൾ അഭികാമ്യമാണെന്ന് തീരുമാനിക്കുന്നത്. ജീവജാലങ്ങളുടെ പരിണാമത്തിൽ survival of the fittest എന്ന മാനദണ്ഡമാണ് ഏതൊക്കെ മാറ്റങ്ങളാണ് അഭികാമ്യം എന്ന് തീരുമാനിക്കുന്നത്.
പുറത്തേക്കുള്ള കണ്ണികൾ
വർഗ്ഗം:പരിണാമസിദ്ധാന്തം വർഗ്ഗം:ജനിതക അൽഗോരിതങ്ങൾ
എ (തമിഴക്ഷരം)
എ (തമിഴിൽ:எ) തമിഴ് അക്ഷരമാലയിലെ ഒരു അക്ഷരവും,  തമിഴ് സ്വരാക്ഷരങ്ങളിലെ ഏഴാമത്തെ അക്ഷരവുമാണിത്. Xxsddgg
എകരം
ലഘുചിത്രം|95x95ബിന്ദു| 'എ' എഴുതുന്ന രീതി
രൂപ മാതൃക
നടുവിൽ|ലഘുചിത്രം|600x600ബിന്ദു നടുവിൽ|ലഘുചിത്രം|250x250ബിന്ദു
ബ്രെയ്‌ലിയിലെ എകരം
നടുവിൽ|ലഘുചിത്രം|250x250ബിന്ദു| ഭാരതി ബ്രെയ്‌ലിയിലെ എക്രം
അവലംബം
വർഗ്ഗം:Pages with unreviewed translations
ആർക്കെപ്പിസ്കോപ്പ
ക്രൈസ്തവ സഭകളിൽ മേൽപ്പട്ടക്കാരുടെ അധികാര ശ്രേണിയിലെ ഒരു പദവിയാണ് ആർക്കെപ്പിസ്കോപ്പ അഥവാ ആർച്ചുബിഷപ്പ് (Archbishop). ഒന്നിലധികം എപ്പിസ്കോപ്പമാരുടെ തലവനാണ് ആർക്കെപ്പിസ്കോപ്പ. സാധാരണഗതിയിൽ ഒരു ആർച്ചുബിഷപ്പ് മെത്രാപ്പോലീത്ത എന്ന പദവികൂടി വഹിക്കുന്നു. എന്നാൽ ഈ രണ്ട് പദവികളും വ്യത്യസ്തമാണ്. പ്രധാന ബിഷപ്പ് എന്ന അർത്ഥം വരുന്ന ആർക്കിഎപിസ്കോപ്പോസ് എന്ന ഗ്രീക്ക് പദത്തിൽ നിന്നാണ് ഈ പദത്തിന്റെ ഉൽഭവം. മെത്രാപ്പോലീത്ത എന്ന പദവിയിൽ നിന്ന് വ്യത്യസ്തമായി ആർച്ചുബിഷപ്പ് പദവി നൽകപ്പെടുന്നതിന് നിശ്ചിതമായ യോഗ്യതകൾ ഇല്ല. മെത്രാപ്പോലീത്ത മെത്രാസന പ്രവിശ്യയുടെ അദ്ധ്യക്ഷനാണ്. എന്നാൽ ആർക്കെപ്പിസ്കോപ്പ ഒരുഗണം ബിഷപ്പുമാരുടെ തലവനോ അല്ലെങ്കിൽ സ്ഥാനം കൊണ്ട് സാധാരണ ബിഷപ്പുമാരെക്കാൾ ഉന്നതനോ ആണ് എന്ന് അർത്ഥമാക്കുന്നു.
ചില സഭകളിൽ ആർക്കെപ്പിസ്കോപ്പ എന്ന പദവി മെത്രാപ്പോലീത്ത സ്ഥാനത്തേക്കാൾ ഉന്നതമാണ്. ഗ്രീസിലെ ഓർത്തഡോക്സ് സഭ ഇതിന് ഉദാഹരണമാണ്. എന്നാൽ കത്തോലിക്കാ സഭ തുടങ്ങി മറ്റ് ഒട്ടുമിക്ക സഭകളിലും ആർക്കെപ്പിസ്കോപ്പ എന്നത് മെത്രാപ്പോലീത്ത എന്ന പദവിയേക്കാൾ അല്പം താഴെയുള്ളതാണ്. സ്ഥാനിക ആർക്കെപിസ്കോപ്പമാർ (Titular archbishop), വ്യക്ത്യാധിഷ്ഠിത ആർക്കെപിസ്കോപ്പ (Archbishop ad personam) മുതലായ സ്ഥാനങ്ങൾ ഉള്ളവർക്ക് മെത്രാപ്പോലീത്തമാർക്ക് ഉള്ളതുപോലെ മെത്രാസന പ്രവിശ്യയോ മറ്റ് ബിഷപ്പുമാരുടെ മേൽ വ്യവസ്ഥാപിതമായ അധികാരങ്ങളോ ഇല്ല.
അവലംബം
വർഗ്ഗം:ക്രൈസ്തവ പൗരോഹിത്യ ശ്രേണി
കുമാരമംഗലത്തു നമ്പൂരി
ഐതിഹ്യമാലയിൽ പ്രസ്താവിച്ചിരിക്കുന്ന ഒരു മന്ത്രവാദിയും ജാലവിദ്യക്കാരനുമാണു് കുമാരമംഗലത്തു നമ്പൂരി. ഇദ്ദേഹത്തിന്റെ ഇല്ലം കോട്ടയം താലൂക്കിൽ വിജയപുരം പകുതിയിൽ പാറമ്പുഴ ദേശത്തായിരുന്നുവെന്നു് ഗ്രന്ഥത്തിൽ പറയുന്നു.
ഐതിഹ്യം
കായംകുളം രാജവംശത്തിൽ പുരുഷനിഗ്രഹം നടത്തിവന്നിരുന്ന ഒരു യക്ഷിയെ ഇദ്ദേഹം കായംകുളം രാജാവിന്റെ നിർദ്ദേശപ്രകാരം ബന്ധിച്ചു. തുടർന്ന് മനുഷ്യസ്ത്രീയുടെ രൂപത്തിൽ സ്വന്തം ഭവനത്തിൽ താമസിപ്പിക്കുകയും, യക്ഷി അവിടെനിന്ന് രക്ഷപ്പെടാതിരിക്കാനായി  ഒരു ഇരുമ്പുനാരായത്തിന്മേൽ ആവാഹിച്ച് ആ നാരായം ഇല്ലത്തു നാലുകെട്ടിനകത്തു നടുമുറ്റത്തു തറയ്ക്കുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ഐതിഹ്യകഥാപാത്രങ്ങൾ വർഗ്ഗം:കേരളത്തിൽ നിന്നുള്ള ജാലവിദ്യക്കാർ
തെന്മല ഇക്കോ ടൂറിസം പദ്ധതി
കൊല്ലം ജില്ലയിലെ ഒരു ഇക്കോ ടൂറിസം പദ്ധതിയാണു് തെന്മല ഇക്കോ ടൂറിസം. 2001 ൽ ആരംഭിച്ച ഇത് ഇന്ത്യയിലെ ആദ്യത്തെ ആസൂത്രിത ഇക്കോ ടൂറിസം കേന്ദ്രമാണ്. കേരള സർക്കാരിന്റെ കീഴിലുള്ള തെന്മല ഇക്കോടൂറിസം പ്രൊമോഷണൽ സൊസൈറ്റിക്കാണു് ഇതിന്റെ നടത്തിപ്പവകാശം. കുളത്തൂപ്പുഴ റിസർവ വനമേഖലയിലെ ചെന്തുരുണി വന്യജീവി സംരക്ഷണ കേന്ദ്രത്തിന്റെ ആസ്ഥാനം തെന്മലയാണ്.
മേഖലകൾ
ലെഷർ സോൺ, കൾച്ചറൽ സോൺ, അഡ്വഞ്ചർ സോൺ‌ ഇങ്ങനെ മേഖലകളായി തിരിച്ചാണു പ്രവർത്തനം.
ശലഭ ഉദ്യാനം
കേരളത്തിൽ കാണപ്പെടുന്ന 300ൽ പരം ശലഭങ്ങളിൽ ഏതാണ്ട് 120ഓളം ശലഭങ്ങൾ തെന്മലയിലെ ശലഭപാർക്കിൽ കാണാം. വെയിലുറയ്ക്കും മുൻപാണു് ഇവയെ കാണാൻ പറ്റിയ സമയം. ഇതിനോടനുബന്ധിച്ച ഉദ്യാനത്തിൽ അരിപ്പൂ മുതൽ ഓർക്കിഡ് പുഷ്പങ്ങൽ വരെ നട്ടു വളർത്തിയിട്ടുണ്ടു്. സഞ്ചാരികൾക്ക് ശലഭങ്ങളുടെ ചിത്രമെടുക്കാനുള്ള സൗകര്യവും ലഭ്യമാണു്. ശലഭത്തിന്റെ ജീവിത ചക്രം വിവരിക്കുന്ന ശിൽപങ്ങളും ഇവിടെയുണ്ടു്.
നക്ഷത്രവനം
ശലഭഉദ്യാനത്തോടു ചേർന്നു തന്നെയാണു് നക്ഷത്ര വനവും. ഇവിടെ 27 നക്ഷത്രങ്ങളുമായും ബന്ധപ്പെട്ട വൃക്ഷങ്ങളെ പരിപാലിച്ചു പോരുന്നു. ഓരോ വൃക്ഷവും ഏതേത് നക്ഷത്രവുമായി ബന്ധപ്പെട്ടു കിടക്കുകയാണെന്നും അവയെക്കുറിച്ചുള്ള കുറിപ്പും വായിക്കാം.
മാൻ പുനരധിവാസ കേന്ദ്രം
ശലഭഉദ്യാനത്തിൽ നിന്നും രണ്ടു കിലോമീറ്റർ ദൂരെയാണു്ഇതു്. പുള്ളിമാൻ, സാമ്പാർ, Barking deer എന്നിവ ഇവിടെയുണ്ടു്. വന്മരങ്ങൾ നിറങ്ങയിടമാണിതു്. വിശ്രമത്തിനായി ഏറുമാടങ്ങൾ നിർമ്മിച്ചിട്ടുണ്ടു്.
ലെഷർ സോൺ
ഇതിൽ പരിസ്ഥിതി സൗഹൃദ പദ്ധതികളാണുൾപ്പെടുന്നതു്. ആഫി തീയേറ്റർ, റെസ്റ്റോറന്റ്, ഷോപ് കോർട്ട് എന്നിവ ഇതിലുൾപ്പെടുന്നു. ഇവിടെ നിന്നും കേരളത്തിന്റെ തനത് ഭക്ഷ്യവിഭവങ്ങളും മറ്റ് വനവിഭവങ്ങളും വാങ്ങാൻ സാധിക്കും.
ശിൽപോദ്യാനം
മനുഷ്യനും പ്രകൃതിയുമായുള്ള ബന്ധം വെളിപ്പെടുത്തുന്ന നിരവധി പ്രതിമകൾ ഇവിടെ കാണാം.
പരപ്പാർ അണക്കെട്ട്
കല്ലട ജലസേചന പദ്ധതിയ്ക്കായി നിർമ്മിച്ചതാണു ഈ അണക്കെട്ട്. അണക്കെട്ടിനു മുകളിലൂടുള്ള യാത്രയും ഇരുവശത്തുമുള്ള കാടുകളും നയനാന്ദകരമാണു്. അണക്കെട്ടിൽ ബോട്ടിങ്ങിനുള്ള സൗകര്യവും ലഭ്യമാണു്.
ബോട്ടിങ്ങ്
പരപ്പാർ തടാകത്തിലൂടെ ഒരു മണിക്കൂർ ദൈർഘ്യമുള്ള യാത്രയാണിതു്. ആനകളും മാനുകളുമടക്കമുള്ള വന്യമൃഗങ്ങളെ യാത്രയ്ക്കിടയിൽ കാണാനാകും.
സംഗീത ജലധാര
സംഗീതത്തിനനുസരിച്ച് ജലധാര വിവിധ വർണ്ണങ്ങളിൽ നൃത്തം ചെയ്യുന്നു. രാത്രിയിൽ മാത്രമേ ഇത് പ്രവർത്തിക്കുകയുള്ളൂ.
സാഹസിക മേഖല
സാഹസികത ഇഷ്ടപ്പെടുന്നവർക്കുള്ളർക്കാണു് ഇതു്.
അവലംബം
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ബന്ദുങ്ങ് സമ്മേളനം
ആഫ്രിക്കൻ-ഏഷ്യൻ സാമ്പത്തിക-സാംസ്കാരിക സഹകരണം പ്രോത്സാഹിപ്പിക്കുക, ഏത് രാജ്യവും അടിച്ചേൽപ്പിക്കുന്ന കൊളോണിയലിസത്തെയും നവകോളോണിയലിസത്തെയും എതിർക്കുക എന്നിവയായിരുന്നു സമ്മേളനത്തിന്റെ പ്രഖ്യാപിത ലക്ഷ്യങ്ങൾ. ചേരിചേരാ പ്രസ്ഥാനത്തിന്റെ ആത്യന്തിക സൃഷ്ടിക്കുള്ള സുപ്രധാന ഘട്ടമായിരുന്നു ഈ സമ്മേളനം.
2005 ൽ, യഥാർത്ഥ സമ്മേളനത്തിന്റെ അമ്പതാം വാർഷികത്തിൽ, ഏഷ്യൻ, ആഫ്രിക്കൻ രാജ്യങ്ങളിൽ നിന്നുള്ള നേതാക്കൾ ജക്കാർത്തയിലും ബന്ദൂങ്ങിലും ഒത്തുചേർന്ന് ന്യൂ ഏഷ്യൻ-ആഫ്രിക്കൻ സ്ട്രാറ്റജിക് പാർട്ണർഷിപ്പിന് (എൻ‌എ‌എ‌എസ്‌പി) ആരംഭം കുറിച്ചു. ഏഷ്യ, ആഫ്രിക്ക എന്നീ ഭൂഖണ്ഡങ്ങൾ തമ്മിലുള്ള രാഷ്ട്രീയ, സാമ്പത്തിക, സാംസ്കാരിക സഹകരണം പ്രോത്സാഹിപ്പിക്കുമെന്ന് അവിടെ അവർ പ്രതിജ്ഞയെടുത്തു.
പശ്ചാത്തലം
ഇന്തോനേഷ്യൻ പ്രസിഡന്റ് സുകർണോയും ഇന്ത്യയുടെ പ്രധാനമന്ത്രി ജവഹർലാൽ നെഹ്രുവും ഇതിന്റെ പ്രധാന സംഘാടകരായിരുന്നു. ഒരു ചേരിയിലും ഉൾപ്പെടാത്ത, ഏഷ്യയിലെയും ആഫ്രിക്കയിലെയും പുതുതായി ഉയർന്നുവരുന്ന രാജ്യങ്ങളുടെ ഒരു പ്രസ്ഥാനം കെട്ടിപ്പടുക്കുന്നതിനുള്ള മുന്നോടിയായിട്ടാണ് ഈ കോൺഫറൻസിനെ കരുതുന്നത്. ഇന്ത്യ സ്വതന്ത്രമാകുന്നതിന് മുൻപ് 1947 മാർച്ചിൽ ഇന്ത്യയിൽ നടന്ന ഏഷ്യൻ റിലേഷൻസ് കോൺഫറൻസിലാണ് നെഹ്‌റുവിന് ആദ്യമായി ഈ ആശയം ലഭിച്ചത്. ഇന്തോനേഷ്യയുടെ സ്റ്റാറ്റസ് ചർച്ചചെയ്യാൻ 19 രാജ്യങ്ങളുടെ രണ്ടാമത്തെ കോൺഫറൻസ് 1949 ജനുവരിയിൽ ന്യൂ ഡൽഹിയിൽ നടന്നു.
ചൈനയിലെ മാവോ സെതൂങും ഒരു പ്രധാന സംഘാടകനായിരുന്നു. മീറ്റിംഗിന് അദ്ദേഹത്തിന്റെ വലംകൈ ആയ, പ്രീമിയറും വിദേശകാര്യ മന്ത്രിയുമായ സൌ എൻലൈ എന്നിവരുടെ പിന്തുണയുണ്ടായിരുന്നു. ആ വർഷങ്ങളിൽ മാവോ സോവിയറ്റ് യൂണിയനുമായി നല്ല ബന്ധം പുലർത്തിയിരുന്നുവെങ്കിലും, കൊളോണിയൽ വിരുദ്ധ ദേശീയവാദവും സാമ്രാജ്യത്വ വിരുദ്ധ അജണ്ടയും ആഫ്രിക്കയെയും ഏഷ്യയെയും തകർക്കും എന്ന് തിരിച്ചറിയാനുള്ള തന്ത്രപരമായ ഉൾക്കാഴ്ച അദ്ദേഹത്തിനുണ്ടായിരുന്നു, ഈ ശക്തികളുടെ സ്വാഭാവിക ആഗോള നേതാവായി അദ്ദേഹം സ്വയം കണ്ടു. കൊളോണിയൽ വിരുദ്ധ ദേശീയത അടയാളപ്പെടുത്തിയ ചൈനയിൽ ഒരു വിപ്ലവത്തിനും അദ്ദേഹം നേതൃത്വം നൽകി.
1954 ഏപ്രിലിൽ നടന്ന കൊളംബോ പവർസ് കോൺഫറൻസിൽ ഇന്തോനേഷ്യ ഒരു ആഗോള സമ്മേളനം നിർദ്ദേശിച്ചു. ഒരു ആസൂത്രണ സംഘം 1954 ഡിസംബർ അവസാനത്തിൽ ഇന്തോനേഷ്യയിലെ ബോഗോറിൽ യോഗം ചേർന്ന് 1955 ഏപ്രിലിൽ സമ്മേളനം നടത്താൻ തീരുമാനിച്ചു.
ഇന്തോനേഷ്യ റിപ്പബ്ലിക്കിന്റെ ആദ്യ പ്രസിഡന്റായിരുന്ന സുകർണോ സ്വയം ഈ ഗ്രൂപ്പുകളുടെ നേതാവായി ചിത്രീകരിച്ചു, പിന്നീട് അദ്ദേഹം അതിനെ "നെഫോസ്" (ന്യൂലി എമേർജിങ് ഫോഴ്സസ്) എന്ന് വിശേഷിപ്പിച്ചു. രണ്ട് ഉച്ചകോടി വാർഷികങ്ങളിലും അദ്ദേഹത്തിന്റെ മകൾ മേഘാവതി സുകർണോപുത്രി പിഡിഐ-പി പാർട്ടിക്ക് നേതൃത്വം നൽകി. മൂന്നാം ഉച്ചകോടിക്ക് നേതൃത്വം നൽകിയ ഇന്തോനേഷ്യ പ്രസിഡന്റ് ജോക്കോ വിഡോഡോ സുകർണോപുത്രിയുടെ പാർട്ടിയിൽ അംഗമായിരുന്നു.
1955 ഡിസംബർ 4 ന് ഐക്യരാഷ്ട്രസഭ വെസ്റ്റ് ന്യൂ ഗിനിയയുടെ പ്രശ്നം 1955 ലെ പൊതുസഭയുടെ അജണ്ടയിൽ ഉൾപ്പെടുത്തിയെന്ന് പ്രഖ്യാപിച്ചു, ബന്ദുംഗ് സമ്മേളനത്തിനുള്ള പദ്ധതികൾ 1954 ഡിസംബറിൽ പ്രഖ്യാപിച്ചു.
ചർച്ച
ലഘുചിത്രം| കോൺഫറൻസ് കെട്ടിടത്തിന്റെ പ്ലീനറി ഹാൾ കിഴക്കൻ യൂറോപ്പിലെയും മധ്യേഷ്യയിലെയും സോവിയറ്റ് നയങ്ങൾ പാശ്ചാത്യ കൊളോണിയലിസത്തിനൊപ്പം സെൻസർ ചെയ്യണമോ എന്ന ചോദ്യത്തെ കേന്ദ്രീകരിച്ചായിരുന്നു പ്രധാന ചർച്ച. മുസ്ലീം പ്രദേശങ്ങളിലെ കൂട്ടക്കൊലകളും കൂട്ട നാടുകടത്തലും ആയി ബന്ധപ്പെട്ട് സോവിയറ്റ് അധികാരികളെ കുറ്റപ്പെടുത്തിക്കൊണ്ട് 'മോസ്ലെം നേഷൻസ് അണ്ടർ സോവിയറ്റ് ഇംപീരിയലിസം' ഒരു മെമ്മോ സമർപ്പിച്ചുവെങ്കിലും അത് ചർച്ചക്കെടുത്തില്ല. ചർച്ച കൊളോണിയലിസത്തിന്റെ എല്ലാ രീതികളെയും അപലപിക്കപ്പെടുന്ന ഒരു സമവായത്തിലെത്തുകയും സോവിയറ്റ് യൂണിയനെയും പടിഞ്ഞാറിനെയും വ്യക്തമായി വിമർശിക്കുകയും ചെയ്തു. സമ്മേളനത്തിൽ ചൈന ഒരു പ്രധാന പങ്ക് വഹിക്കുകയും മറ്റ് ഏഷ്യൻ രാജ്യങ്ങളുമായുള്ള ബന്ധം ശക്തിപ്പെടുത്തുകയും ചെയ്തു. സമ്മേളനത്തിലേക്കുള്ള യാത്രാമധ്യേ ഒരു കൊലപാതക ശ്രമത്തിൽ നിന്ന് രക്ഷപ്പെട്ട ചൈനീസ് പ്രീമിയർ സൌ എൻലൈ, മിതമായതും അനുരഞ്ജനപരവുമായ ഒരു മനോഭാവം പ്രകടിപ്പിച്ചു, ഇത് ചൈനയുടെ ഉദ്ദേശ്യങ്ങളെക്കുറിച്ച് ചില ആന്റികമ്മ്യൂണിസ്റ്റ് പ്രതിനിധികളിൽ ആശങ്കകളുണ്ടാക്കി.
പങ്കെടുത്തവർ
ലഘുചിത്രം|480x480ബിന്ദു| ഏഷ്യ-ആഫ്രിക്ക സമ്മേളനത്തിൽ പങ്കെടുത്ത 29 രാജ്യങ്ങൾ. ലഘുചിത്രം|480x480ബിന്ദു|ചേരിചേരാ പ്രസ്ഥാനത്തിന്റെ അംഗരാജ്യങ്ങൾ (2012). ഇളം നീല നിറത്തിലുള്ളവ നിരീക്ഷക പദവിയുള്ളവയാണ്. • 🇦🇫 കിങ്ഡം ഓഫ് അഫ്ഗാനിസ്ഥാൻ
• 🇲🇲 യൂണിയൻ ഓഫ് ബർമ്മ
• 🇰🇭 കിങ്ഡം ഓഫ് കംബോഡിയ
• ഡൊമിനിയൺ ഓഫ് സിലോൺ
• 🇨🇳 പീപ്പിൾസ് റിപ്പബ്ലിക്ക് ഓഫ് ചൈന
• 🇨🇾 സൈപ്രസ്1
• 🇪🇬 റിപബ്ലിക്ക് ഓഫ് ഈജിപ്ത്
• 🇪🇹 എത്തിയോപ്പിയൻ സാമ്രാജ്യം
• 🇮🇳 ഇന്ത്യ
• 🇮🇩 ഇന്തോനേഷ്യ
• ഇംപീരിയൽ സ്റ്റേറ്റ് ഓഫ് ഇറാൻ
• 🇮🇶 കിങ്ഡം ഓഫ് ഇറാക്ക്
• 🇯🇵 ജപ്പാൻ
• 🇯🇴 ഹാഷ്മൈറ്റ് കിങ്ഡം ഓഫ് ജോർദാൻ
• കിങ്ഡം ഓഫ് ലാവോസ്
• ലബനീസ് റിപബ്ലിക്ക്
• 🇱🇷 ലൈബീരിയ
• 🇱🇾 കിങ്ഡം ഓഫ് ലിബിയ
• 🇳🇵 കിങ്ഡം ഓഫ് നേപ്പാൾ
• 🇵🇰 ഡൊമിനിയൺ ഓഫ് പാക്കിസ്ഥാൻ
• 🇸🇦 കിങ്ഡം ഓഫ് സൈദി അറേബ്യ
• സിറിയൻ റിപബ്ലിക്
• സുഡാൻ2
• 🇹🇭 കിങ്ഡം ഓഫ് തായ്‍ലന്റ്
• 🇹🇷 റിപബ്ലിക്ക് ഓഫ് തുർക്കി
• സ്റ്റേറ്റ് ഓഫ് വിയറ്റ്നാം (സൌത്ത്)
• ഡെമോക്രാറ്റിക് റിപബ്ലിക് ഓഫ് വിയറ്റ്നാം (നോർത്ത്)
• 🇾🇪 മുത്തവാക്കിലൈറ്റ് കിങ്ഡം ഓഫ് യെമെൻചില രാജ്യങ്ങൾക്ക് "നിരീക്ഷക പദവി" നൽകി. അംബാസഡർ ബെസെറ ഡി മെനെസസിനെ അയച്ച ബ്രസീൽ ഉദാഹരണമാണ്. "1അന്ന് സ്വാതന്ത്ര്യം ലഭിച്ചിട്ടില്ലാത്ത കൊളോണിയൽ സൈപ്രസിനെ പ്രതിനിധീകരിച്ചത് പിന്നീട് ആദ്യ പ്രസിഡന്റ് ആയ മകരിയോസ് III ആണ്."
പ്രഖ്യാപനം
ലോകസമാധാനവും സഹകരണവും പ്രോത്സാഹിപ്പിക്കുന്നതിനുള്ള 10-പോയിന്റ് പ്രഖ്യാപനം, ദശശില ബന്ദുങ്ങ് എന്ന് അറിയപ്പെട്ടു. ഐക്യരാഷ്ട്രസഭയുടെ ചാർട്ടറിന്റെ തത്ത്വങ്ങൾ ഉൾപ്പെടുത്തുന്നത് സമ്മേളനത്തിന്റെ അന്തിമ പ്രസ്താവനയിൽ ജി ഇനമായി ഏകകണ്ഠമായി അംഗീകരിച്ചു:
(ബി) മറ്റ് രാജ്യങ്ങളിൽ സമ്മർദ്ദം ചെലുത്തുന്നതിൽ നിന്ന് ഏതെങ്കിലും രാജ്യം വിട്ടുനിൽക്കുക
വിദഗ്ധരുടെ കൈമാറ്റത്തിലൂടെയും വികസന പദ്ധതികൾക്കുള്ള സാങ്കേതിക സഹായത്തിലൂടെയും സാങ്കേതിക വിജ്ഞാന കൈമാറ്റത്തിലൂടെയും, പ്രാദേശിക പരിശീലന, ഗവേഷണ സ്ഥാപനങ്ങൾ സ്ഥാപിക്കൽ, പരസ്പരം സാങ്കേതിക സഹായം നൽകൽ എന്നിങ്ങനെയുള്ള നടപടികളിലൂടെ വികസ്വര രാജ്യങ്ങൾ പ്രമുഖ വ്യാവസായിക രാജ്യങ്ങളിലുള്ള സാമ്പത്തിക ആശ്രയത്വം കുറയ്ക്കേണ്ടതിന്റെ ആവശ്യകത സമ്മേളനത്തിന്റെ അന്തിമ കമ്യൂണിക്ക് അടിവരയിടുന്നു..
ഫലം
ഈ സമ്മേളനവും പിന്നീട് 1957 സെപ്റ്റംബറിലെ കെയ്റോ ആഫ്രോ-ഏഷ്യൻ പീപ്പിൾസ് സോളിഡാരിറ്റി കോൺഫറൻസ്, 1961 ല്വ് ബെല്ഗ്രേഡ് കോൺഫറൻസ് എന്നിവ ചേരിചേരാ പ്രസ്ഥാനം സ്ഥാപിക്കപ്പെടുന്നതിലേക്ക് നയിച്ചു.
2005 ലെ ഏഷ്യൻ-ആഫ്രിക്കൻ ഉച്ചകോടി
2005 ഏപ്രിൽ 20 മുതൽ 24 വരെ നടത്തിയ ബന്ദുങ്ങ് സമ്മേളനത്തിന്റെ 50-ാം വാർഷികത്തിൽ ഏഷ്യൻ-ആഫ്രിക്കൻ രാജ്യങ്ങളുടെ പ്രതിനിധികൾ പങ്കെടുത്തു. ജക്കാർത്ത പ്രസിഡന്റ് സുസിലൊ ബംബാങ് യുധൊയോനൊ അതിന് ആതിഥേയത്വം വഹിച്ചു. ജപ്പാൻ പ്രധാനമന്ത്രി ജുനിഛിരൊ കൊഇജുമി, ചൈനയുടെ പ്രസിഡണ്ട്, ഹു ജിന്റാവോ, ഐക്യരാഷ്ട്രസഭയുടെ സെക്രട്ടറി ജനറൽ കോഫി അന്നാൻ, പാകിസ്താൻ പ്രസിഡന്റ് പർവേസ് മുഷറഫ്, അഫ്ഗാനിസ്ഥാൻ പ്രസിഡന്റ് ഹമീദ് കർസായ്, മലേഷ്യയുടെ പ്രധാനമന്ത്രി, അബ്ദുള്ള അഹ്മദ് ബദവി, ബ്രൂണെ സുൽത്താൻ ഹസ്സനാൽ ബോൾക്കിയ, ദക്ഷിണാഫ്രിക്കൻ പ്രസിഡന്റ് താബോ എംബെക്കി എന്നിവർ പങ്കെടുത്തവരിൽ ചിലരാണ്. പുതിയ സമ്മേളനത്തിന്റെ ചില സെഷനുകൾ യഥാർത്ഥ സമ്മേളനം നടന്ന വേദിയായ ഗെദുങ് മെർഡെകയിലാണ് നടന്നത്.
ചരിത്രപരമായ ഉച്ചകോടിയിലേക്ക് ക്ഷണിക്കപ്പെട്ട 106 രാജ്യങ്ങളിൽ 89 എണ്ണത്തെ പ്രതിനിധീകരിച്ചത് അവരുടെ രാഷ്ട്രത്തലവന്മാരോ സർക്കാരോ മന്ത്രിമാരോ ആണ്. 54 ഏഷ്യൻ, 52 ആഫ്രിക്കൻ രാജ്യങ്ങൾ ഉച്ചകോടിയിൽ പങ്കെടുത്തു.
2005 ലെ ഏഷ്യൻ ആഫ്രിക്കൻ ഉച്ചകോടിയുടെ ഭാഗമായി, ന്യൂ ഏഷ്യൻ-ആഫ്രിക്കൻ സ്ട്രാറ്റജിക് പാർട്ണർഷിപ്പിന്റെ (എൻ‌എ‌എ‌എസ്‌പി) പ്രഖ്യാപനം, എൻ‌എ‌എ‌എസ്‌പി പ്ലാൻ ഓഫ് ആക്ഷനെക്കുറിച്ചുള്ള സംയുക്ത മന്ത്രിതല പ്രസ്താവന, സുനാമി, ഭൂകമ്പം മറ്റ് പ്രകൃതി ദുരന്തങ്ങൾ എന്നിവയെക്കുറിച്ചുള്ള സംയുക്ത ഏഷ്യൻ ആഫ്രിക്കൻ നേതാക്കളുടെ പ്രസ്താവന എന്നിവയുണ്ടായി. എൻ‌എ‌എ‌എസ്‌പിയുടെ മേൽപ്പറഞ്ഞ പ്രഖ്യാപനത്തിന്റെ സമാപനം, രാഷ്ട്രീയ, സാമ്പത്തിക, സാമൂഹിക-സാംസ്കാരിക സഹകരണത്തെ പിന്തുണയ്ക്കുന്ന നവശില (ഒൻപത് തത്ത്വങ്ങൾ) പ്രഖ്യാപനത്തോടെ ആണ്.
നാലുവർഷത്തിലൊരിക്കൽ ബിസിനസ് ഉച്ചകോടി, രണ്ട് വർഷത്തിലൊരിക്കൽ മന്ത്രിതല യോഗം, ആവശ്യമെങ്കിൽ മേഖലാ മന്ത്രിതല, സാങ്കേതിക മീറ്റിംഗ് എന്നിവ നടത്താനുള്ള തീരുമാനത്തോടെ ഉച്ചകോടി സമാപിച്ചു.
മറ്റ് വാർഷികങ്ങൾ
ഏഷ്യൻ-ആഫ്രിക്കൻ സമ്മേളനത്തിന്റെ 60-ാം വാർഷികവും, എൻ‌എ‌എ‌എസ്‌പിയുടെ പത്താം വാർഷികവും ആയി 2015 ഏപ്രിൽ 21 മുതൽ 25 വരെ ബന്ദൂങിലും ജക്കാർത്തയിലും 3 ആം ഉച്ചകോടി നടന്നു. ലോക സമാധാനവും സമൃദ്ധിയും പ്രോത്സാഹിപ്പിക്കുന്നതിന് ദക്ഷിണ-ദക്ഷിണ സഹകരണം ശക്തിപ്പെടുത്തുക എന്നതായിരുന്നു പ്രമേയം.
ഇന്തോനേഷ്യയിലെ പ്രസിഡന്റ് ജോക്കോ വിഡൊഡൊ ആതിഥേയത്വം വഹിച്ച ഉച്ചകോടിയിൽ 109 ഏഷ്യൻ, ആഫ്രിക്കൻ രാജ്യങ്ങളിൽ നിന്നുള്ള പ്രതിനിധികൾ, 16 നിരീക്ഷക രാജ്യങ്ങൾ, 25 അന്താരാഷ്ട്ര സംഘടനകൾ എന്നിവ പങ്കെടുത്തു. ജപ്പാൻ പ്രധാനമന്ത്രി ഷിൻസോ ആബേ, ചൈനയുടെ പ്രസിഡണ്ട് ഷി ജിൻപിങ്, സിംഗപ്പൂർ പ്രധാനമന്ത്രി ലീ ഹ്‌സിയൻ ലൂംഗ്, ജോർദാൻ രാജാവ് അബ്ദുല്ല രണ്ടാമൻ, മലേഷ്യ പ്രധാനമന്ത്രി നജീബ് തുൻ റസാഖ്, മ്യാൻമർ പ്രസിഡന്റ് തീൻ സെയ്ൻ, സ്വാസിലാൻഡ് രാജാവ് എംസ്വാതി മൂന്നാമൻ, നേപ്പാൾ പ്രധാനമന്ത്രി സുശീൽ കൊയ്‌രാള എന്നിവർ പങ്കെടുത്തവരിൽ പ്രധാനികളാണ്.
പുറം കണ്ണികൾ
വർഗ്ഗം:ചേരിചേരാ പ്രസ്ഥാനം വർഗ്ഗം:അന്താരാഷ്ട്ര സമ്മേളനം
അനുരാധ രമണൻ
തമിഴ്നാട്ടിൽ നിന്നുള്ള ഒരു എഴുത്തുകാരിയും, സാമൂഹിക പ്രവർത്തകയുമാണ് അനുരാധ രമണൻ (ജനനം 29 ജൂൺ 1947 – മരണം 16 മേയ് 2010). 800 നോവലുകളും, ആയിരത്തിലധികം ചെറുകഥകളും രചിച്ചിട്ടുണ്ട്.
ആദ്യകാല ജീവിതം
1947 ജൂൺ 29 ന് മദ്രാസ് സംസ്ഥാനത്തിലുള്ള തഞ്ചാവൂരിലാണ് അനുരാധ ജനിച്ചത്. പ്രശസ്ത നടനായിരുന്ന ആർ.സുബ്രഹ്മണ്യത്തിന്റെ പൗത്രി ആയിരുന്നു അനുരാധ. 1977 ൽ മങ്കൈ എന്ന ഒരു മാസികയിലാണ് അനുരാധ ആദ്യമായി ജോലി ചെയ്തു തുടങ്ങിയത്. ആനന്ദവികടൻ ഏർപ്പെടുത്തിയ സ്വർണ്ണമെഡലിനർഹമായ ചെറുകഥയാണ് സിരൈ. ഈ ചെറുകഥ പിന്നീട് ഇതേ പേരിൽ സിനിമയായി. കൂട്ടുപുഴുക്കൾ, മലരിൻ പയനം, ഒരു വീട് ഇരു വാസൽ എന്നീ കൃതികൾ പിന്നീട് സിനിമയായിട്ടുണ്ട്. ഒരു വീട് ഇരു വാസൽ സംവിധാനം ചെയ്തത് പ്രശസ്ത സംവിധായകൻ ബാലചന്ദർ ആണ്. 35 ആമത് ദേശീയ സിനിമാപുരസ്കാരത്തിൽ ഏറ്റവും നല്ല ചിത്രം എന്ന ബഹുമതി ഈ സിനിമക്കായിരുന്നു.
മരണം
2010 മേയ് 16 ആം തീയതി, ഹൃദയാഘാതത്തെതുടർന്ന് അനുരാധ അന്തരിച്ചു.
അവലംബം
വർഗ്ഗം:1947-ൽ ജനിച്ചവർ വർഗ്ഗം:ജൂൺ 29-ന് ജനിച്ചവർ വർഗ്ഗം:2010-ൽ മരിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:സ്ത്രീ എഴുത്തുകാർ
ജെർമിനൽ എപിത്തീലിയം
അണ്ഡാശയ ഉപരിതല എപ്പിത്തീലിയം, വാൾഡെയറിന്റെ ജെർമിനൽ എപിത്തീലിയം, അല്ലെങ്കിൽ സീലോമിക് എപിത്തീലിയം എന്നും അറിയപ്പെടുന്ന ഇത് അണ്ഡാശയത്തെ മൂടുന്ന ലളിതമായ സ്ക്വാമസ് മുതൽ ക്യൂബോയിഡൽ എപ്പിത്തീലിയൽ കോശങ്ങളുടെ ഒരു പാളിയാണ്.
ഘടന
ഈ കോശങ്ങൾ ഭ്രൂണ വികസന സമയത്ത് മെസോഡെമിൽ നിന്ന് ഉരുത്തിരിഞ്ഞണൂണ്ടാവുന്നത്. കൂടാതെ പെരിറ്റോണിയത്തിന്റെ മെസോതെലിയവുമായി അടുത്ത ബന്ധവുമുണ്ട്. പെരിറ്റോണിയത്തിന്റെ തിളങ്ങുന്ന മിനുസവുമായി താരതമ്യപ്പെടുത്തുമ്പോൾ ജെർമിനൽ എപിത്തീലിയം അണ്ഡാശയത്തിന് മങ്ങിയ ചാരനിറം നൽകുന്നു; പെരിറ്റോണിയത്തിന്റെ മെസോതെലിയവും അണ്ഡാശയത്തെ മൂടുന്ന ക്യൂബോയിഡൽ കോശങ്ങളും തമ്മിലുള്ള പരിവർത്തനം സാധാരണയായി അണ്ഡാശയത്തിന്റെ മുൻവശത്തെ അതിർത്തിക്ക് ചുറ്റുമുള്ള ഒരു വരയാൽ അടയാളപ്പെടുത്തുന്നു.
താമരശ്ശേരി സിറോ-മലബാർ രൂപത
രൂപതയിലെ കത്തോലിക്കർ കേരളത്തിന്റെ മദ്ധ്യഭാഗത്ത് നിന്നുള്ള കുടിയേറ്റരാണ്. ബിഷപ്പ് മാർ സെബാസ്റ്റ്യൻ മങ്കുഴിക്കരി താമരശേരിയുടെ ആദ്യത്തെ ബിഷപ്പായി നിയമിതനായി. 1986ൽ താമരശേരി രൂപതയുടെ ഉദ്ഘാടനം ഔദ്യോഗികമായി ഉദ്ഘാടനം ചെയ്തു. 1995 ജൂൺ 7 ന് താമരശ്ശേരി ബിഷപ്പായി മാനന്തവാടി ബിഷപ്പായി ബിഷപ്പായിരുന്ന ജേക്കബ് തൂംകുഴി ചുമതലയേറ്റു. 1996 നവംബർ 11 ന് തൃശൂരിൽ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു. കല്യാണിന്റെ ബിഷപ്പായിരുന്ന മാർ പോൾ ചിറ്റിലപ്പിള്ളി, 1996 നവംബർ 11 ന് താമരശ്ശേരി ബിഷപ്പായി ചുമതല ഏറ്റെടുത്തു.
ചരിത്രം
1994 ജൂൺ 14-ന് അന്നത്തെ പ്രോട്ടോസിൻസെല്ലസായിരുന്ന ഫ്രാൻസിസ് അറുപറയിൽ എപ്പാർക്കിയുടെ അഡ്മിനിസ്ട്രേറ്ററായി നിയമിതനായി. മാനന്തവാടി ബിഷപ്പ് ജേക്കബ് തൂംകുഴി 1995 ജൂൺ 7 ന് താമരശ്ശേരി ബിഷപ്പായി നിയമിതനായി അതേ വർഷം ജൂലൈ 28 ന് ചുമതലയേറ്റു. 1996 നവംബർ 11-ന് തൃശൂർ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു. കല്യാൺ ബിഷപ്പായിരുന്ന മാർ പോൾ ചിറ്റിലപ്പിള്ളിയെ സ്ഥലം മാറ്റി, 1996 നവംബർ 11-ന് താമരശ്ശേരി ബിഷപ്പായി നിയമിതനായി, 1997 ഫെബ്രുവരി 13-ന് അദ്ദേഹത്തിന്റെ ഓഫീസിൽ ചുമതലയേറ്റു.
മാർ റെമിജിയോസ് ഇഞ്ചനാനിയിലിനെ താമരശ്ശേരിയുടെ നാലാമത്തെ ബിഷപ്പായി 2010 ജനുവരി 18-ന് സീറോ മലബാർ സഭയുടെ മേജർ ആർച്ച് ബിഷപ്പ് കർദിനാൾ മാർ വർക്കി വിതയത്തിൽ നാമനിർദ്ദേശം ചെയ്യുകയും 2010 ഏപ്രിൽ 8-ന് ബിഷപ് ആർച്ച് ബിഷപ്പ് മാർ ജോർജിന് റെ വലിയപറത്താൻ സെന്ററിൽ അഭിഷേകം ചെയ്യുകയും ചെയ്തു.
അവലംബം
വർഗ്ഗം:സീറോ മലബാർ കത്തോലിക്കാ സഭയിലെ രൂപതകൾ
https://www.dioceseofthamarassery.org/History
പെനെലോപി കോലെൻ
ഒരു വിരമിച്ച ദക്ഷിണാഫ്രിക്കൻ നടിയും മോഡലും സൗന്ദര്യ രാജ്ഞിയുമാണ് പെനെലോപി ആനി കോലെൻ (ജനനം 15 ഏപ്രിൽ 1940). അവർ 1958 ലെ ലോകസുന്ദരി ആയിരുന്നു. ആഫ്രിക്കയിൽ നിന്ന് വന്ന ആദ്യത്തെ പ്രധാന അന്താരാഷ്ട്ര ടൈറ്റിൽഹോൾഡർ ആയിരുന്നു അവർ.
മുൻകാലജീവിതം
ഡർബനിൽ നിന്നുള്ള പെനെലോപി ആനി കോലെൻ പഠനത്തിനായി ഡർബൻ ഗേൾസ് ഹൈസ്‌കൂളിൽ ചേർന്നു.
കരിയർ
1958 ലെ മിസ്സ് വേൾഡ് മത്സരത്തിൽ യൂറോപ്പ്, അമേരിക്ക, ഏഷ്യ, ആഫ്രിക്ക എന്നിവിടങ്ങളിൽ നിന്നുള്ള 22 മത്സരാർത്ഥികൾ ഫൈനലിൽ പങ്കെടുത്തു. സെമി ഫൈനലിൽ യൂറോപ്യന്മാർ ആധിപത്യം പുലർത്തിയെങ്കിലും ടാലന്റ് മത്സരത്തിൽ പിയാനോ വായിച്ച 18-കാരിയായ സെക്രട്ടറിയായ പെനെലോപ് ആനി കോലൻ കിരീടത്തിനായി തിരഞ്ഞെടുക്കപ്പെട്ടു.
അവരുടെ ഭരണകാലത്ത് അവർ വ്യാപകമായ അന്താരാഷ്ട്ര ശ്രദ്ധ നേടുകയും നിരവധി ലാഭകരമായ മോഡലിംഗ് ഓഫറുകൾ സ്വീകരിക്കുകയും ചെയ്തു. അവരുടെ ഗൗണുകളുടെ ദക്ഷിണാഫ്രിക്കൻ ഡിസൈനർ ബെർത്താ പിസ്റ്ററും കൂടുതൽ ശ്രദ്ധ നേടി.
1958-ലെ ലോകസുന്ദരിയായി ഭരിച്ചതിനുശേഷം ജെയിംസ് ഗാർണറുടെ സഹായത്തോടെ അവർ ഹോളിവുഡിൽ ഭാഗ്യം പരീക്ഷിച്ചു. പക്ഷേ സ്ക്രീൻ ടെസ്റ്റിൽ പരാജയപ്പെട്ടു. പിന്നീട് അവർ സ്വന്തമായി വസ്ത്രങ്ങളും അംഗീകൃത സൗന്ദര്യവർദ്ധക വസ്തുക്കൾ, പ്രത്യേകിച്ച് സുഗന്ധദ്രവ്യങ്ങൾ കൈകാര്യം ചെയ്യുകയും ചെയ്തു. 1958 നവംബർ 25 ന് ടു ടെൽ ദി ട്രൂത്ത് എന്ന ടെലിവിഷൻ ഗെയിം ഷോയിൽ അവർ ഒരു മത്സരാർത്ഥിയായി പ്രത്യക്ഷപ്പെട്ടു. ദക്ഷിണാഫ്രിക്കയുടെ റോളിൻ സ്ട്രോസിന്റെ 2014 ലെ ലോകസുന്ദരി വിജയം ആഘോഷിച്ച അവർ ചെറുപ്പക്കാരായ സ്ത്രീയോടൊപ്പം പരസ്യമായി പ്രത്യക്ഷപ്പെട്ടു.
സ്വകാര്യ ജീവിതം
കൊയിലൻ ദക്ഷിണാഫ്രിക്കയിലേക്ക് മടങ്ങി നതാൽ പ്രവിശ്യയിൽ നിന്നുള്ള സമ്പന്നനായ കരിമ്പ് കർഷകനായ മിഷേൽ "മിക്കി" റെയെ വിവാഹം കഴിച്ചു. അവർ അഞ്ച് ആൺമക്കളെ വളർത്തി. അവർ ഒരു ഗസ്റ്റ്ഹൗസ് നടത്തി ബ്യൂട്ടി കൺസൾട്ടന്റായി ജോലി ചെയ്തു. പ്രഭാഷണങ്ങൾ നടത്തി. പോളോ അപകടത്തിൽ ഗുരുതരമായി പരിക്കേറ്റ മകൻ നിക്കോളാസ് റേ പന്ത്രണ്ട് വർഷങ്ങൾക്ക് ശേഷം 2016 ൽ മരിച്ചു. 2007 ൽ സ്ഥാപിതമായ നിക്കോളാസ് റേ ഫൗണ്ടേഷൻ ട്രസ്റ്റിന് അദ്ദേഹത്തിന്റെ ഓർമ്മയ്ക്കായി പേരിട്ടു. അവരുടെ ഭർത്താവ് മിക്കി റേ 2019 ൽ മരിച്ചു.
പുറംകണ്ണികൾ
വർഗ്ഗം:1939-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഇഴവള്ളികൾ
thumb|right|250px|[[തഴുതാമ ഒരു വിസാരിത സസ്യം]] thumb|right|250px|[[ചെറിയ ഞെരിഞ്ഞിൽ ഒരു ശയാനസസ്യം]]
മണ്ണിന്റെ ഉപരിതലത്തിൽ കിടന്നു വളരുന്ന സസ്യങ്ങളാണ് ഇഴവള്ളികൾ - Trailers. വള്ളികൾക്ക് മണ്ണുമായി സമ്പർക്കമുണ്ടെങ്കിലും ഇവയ്ക്ക് സമ്പർക്കഭാഗത്ത് വേരുകൾ ഉണ്ടാകുന്നില്ല.
ഇനങ്ങൾ
വർഗ്ഗം:സസ്യങ്ങൾ വർഗ്ഗം:സസ്യശാസ്ത്രം
ഇന്റർനാഷണൽ ഡാർക്ക് സ്കൈ അസോസിയേഷൻ
അമേരിക്ക ആസ്ഥാനമായി ലാഭേച്ഛയില്ലാതെ പ്രവർത്തിക്കുന്ന, പ്രകാശ മലിനീകരണം തടയുന്നതിനുളള രാജ്യാന്തര സംഘടനയാണ് ഡാർക്ക് സ്കൈ അസോസിയേഷൻ. വാനനിരീക്ഷകരായിരുന്ന ഡോ. ഡേവിഡ് ക്രഫോർഡും ടിം ഹണ്ടറുമാണ് 1988 ൽ ഈ സംഘടന സ്ഥാപിച്ചത്. നമ്മുടെ വീടുകളിലും ഓഫീസുകളിലും പൊതുയിടങ്ങളിലുമുളള വൈദ്യുതി വിളക്കുകളിൽ പലതും അനാവശ്യമാണെന്നു ശാസ്ത്രീയമായ കണ്ടെത്തലുകളുടെ അടിസ്ഥാനത്തിൽ സംഘടന ചൂണ്ടിക്കാട്ടുന്നു. കേരളത്തിലെ ടെക്നോപാർക്കിലെയും മറ്റും പല സ്ഥാപനങ്ങളും ഡാർക്ക് സ്കൈ മാനദണ്ഡങ്ങൾക്കനുസരിച്ചു വൈദ്യുതീകരണം നടത്താനൊരുങ്ങുകയാണ്. അമിത വെളിച്ചം അപകടം സൃഷ്ടിക്കുകയാണെന്നും പലപ്പോഴും കാൻസർ പോലുള്ള രോഗങ്ങൾക്കു കാരണമാകുന്നതായും സംഘടന മുന്നറിയിപ്പു നൽകുന്നു.
ഡാർക്ക് സ്കൈ പ്ലേസ്
വ്യക്തമായ മാനദണ്ഡങ്ങളുടെ അടിസ്ഥാനത്തിൽ ചില പ്രദേശങ്ങളെ ഡാർക്ക് സ്കൈ പ്ലേസ് ആയി സംഘടന പ്രഖ്യാപിക്കാറുണ്ട്. ആഫ്രിക്കയിലെയും മറ്റും ചില ദേശീയോദ്യാനങ്ങൾ നിലവിൽ ഡാർക്ക് സ്കൈ പ്ലേസ് ആണ്. ഇത്തരം സ്ഥലങ്ങളിൽ തെളിഞ്ഞ ആകാശത്തു വാനനിരീക്ഷണം നടത്തുന്നതിനായി ആസ്ട്രോ ടൂറിസ്റ്റുകൾ ധാരാളമായി എത്തുന്നു.
അനിൽ പ്രകാശ് ജോഷി
ഒരു പരിസ്ഥിതി പ്രവർത്തകനും ഹരിത പ്രവർത്തകനും ഡെറാഡൂൺ ആസ്ഥാനമായുള്ള സന്നദ്ധ സംഘടനയായ ഹിമാലയൻ എൻവയോൺമെന്റൽ സ്റ്റഡീസ് ആൻഡ് കൺസർവേഷൻ ഓർഗനൈസേഷന്റെ (ഹെസ്കോ) സ്ഥാപകനുമാണ് '''ഡോ. അനിൽ പ്രകാശ് ജോഷി'''. ആവാസവ്യവസ്ഥയുടെ വികസനത്തിനായി പരിസ്ഥിതിയെ ഉൾക്കൊള്ളുന്ന സമ്പദ്‌വ്യവസ്ഥയായ സുസ്ഥിര സാങ്കേതികവിദ്യകൾ വികസിപ്പിക്കുന്നത് അദ്ദേഹത്തിന്റെ പ്രവർത്തനങ്ങളിൽ പ്രധാനമായും ഉൾപ്പെടുന്നു. ജിഡിപിക്ക് സമാന്തരമായ പാരിസ്ഥിതിക വളർച്ചാ അളവുകോലായ ജിഇപി (മൊത്തം പരിസ്ഥിതി ഉൽപ്പന്നം) അദ്ദേഹം ആവിഷ്കരിച്ചിട്ടുണ്ട്. 2021 ജൂൺ 5-ന് ഉത്തരാഖണ്ഡ് സംസ്ഥാനത്തിന്റെ വളർച്ചാ നടപടിയായി GEP അംഗീകരിച്ചു. 2003-ൽ വീക്ക് മാഗസിൻ അദ്ദേഹത്തെ ഈ വർഷത്തെ മനുഷ്യനായി തിരഞ്ഞെടുത്തു. ജമ്‌നാലാൽ ബജാജ് അവാർഡ് സ്വീകർത്താവും അശോക ഫെല്ലോയുമാണ്. ഇന്ത്യൻ സമൂഹത്തിന് നൽകിയ സംഭാവനകൾക്ക് 2006-ൽ ഇന്ത്യാ ഗവൺമെന്റ് അദ്ദേഹത്തിന് നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി ആദരിച്ചു. ഉത്തരാഖണ്ഡിലെ പരിസ്ഥിതി സംരക്ഷണത്തിനുള്ള 2020-ലെ മൂന്നാമത്തെ പരമോന്നത സിവിലിയൻ ബഹുമതിയായ പത്മഭൂഷണും അദ്ദേഹത്തിന് ലഭിച്ചു. 2020 ഡിസംബർ 25-ന് സംപ്രേഷണം ചെയ്ത കൗൺ ബനേഗാ ക്രോർപതി, കരംവീർ എപ്പിസോഡിൽ ഡോ. ജോഷി പ്രത്യക്ഷപ്പെട്ടു.
ജീവചരിത്രം
ഡോ. അനിൽ പ്രകാശ് ജോഷി, 1955 ഏപ്രിൽ 6-ന്, ഇന്ത്യയിലെ ഇന്നത്തെ ഉത്തരാഖണ്ഡ് സംസ്ഥാനത്തിലെ പൗരി ഗർവാൾ ജില്ലയിലെ കോട്ദ്വാറിൽ ഒരു കർഷക കുടുംബത്തിൽ ജനിച്ചു. കൂടാതെ സസ്യശാസ്ത്രത്തിൽ ബിരുദാനന്തര ബിരുദവും പരിസ്ഥിതിശാസ്ത്രത്തിൽ ഡോക്ടറൽ ബിരുദവും കരസ്ഥമാക്കി. കോട്‌വാർ ഗവൺമെന്റ് പിജി കോളേജിൽ ഫാക്കൽറ്റി അംഗമായി ഔദ്യോഗിക ജീവിതം ആരംഭിച്ച അദ്ദേഹം 1979-ൽ ജോലി രാജിവച്ച് ഹിമാലയൻ എൻവയോൺമെന്റൽ സ്റ്റഡീസ് ആൻഡ് കൺസർവേഷൻ ഓർഗനൈസേഷൻ (ഹെസ്കോ) എന്ന സർക്കാർ ഇതര സ്ഥാപനം സ്ഥാപിച്ചു. ഹെസ്‌കോയുടെ ആഭിമുഖ്യത്തിൽ, പ്രാദേശിക വിഭവങ്ങൾ പ്രയോജനപ്പെടുത്തി കാർഷിക മേഖലയ്‌ക്കായി പുതിയ പരിസ്ഥിതി സൗഹൃദ സാങ്കേതികവിദ്യകളുടെ ഗവേഷണവും വികസനവും ജോഷി പ്രോത്സാഹിപ്പിച്ചു. 30 പേരടങ്ങുന്ന ഒരു സംഘം അദ്ദേഹത്തെ പിന്തുണയ്ക്കുന്നു. കൂടാതെ ഈ സംഘം സംസ്ഥാനത്തെ 40 ഗ്രാമങ്ങളിൽ പരിസ്ഥിതി സൗഹൃദ സാങ്കേതിക വിദ്യകളും സംബന്ധിച്ച അറിവ് പ്രചരിപ്പിക്കുന്നതിൽ ഏർപ്പെട്ടിരുന്നതായി അറിയപ്പെടുന്നു. അദ്ദേഹത്തിന്റെ മൊത്ത പാരിസ്ഥിതിക ഉൽപ്പാദനം എന്ന ആശയം പിന്നീട് സംസ്ഥാന സർക്കാർ അംഗീകരിച്ചു.
വുമൺ ടെക്നോളജി പാർക്ക്, മൗണ്ടൻ-ഇക്കോ സിസ്റ്റത്തിനായുള്ള സാങ്കേതിക ഇടപെടൽ, പർവതത്തിലെ ഇക്കോളജിക്കൽ ഫുഡ് മിഷൻ, വിമൻസ് ഇനീഷ്യേറ്റീവ് ഫോർ സെൽഫ് എംപ്ലോയ്‌മെന്റ് (WISE) എന്നിങ്ങനെ വിഭവാധിഷ്ഠിത ഗ്രാമീണ വികസനത്തെ അടിസ്ഥാനമാക്കി ഡോ. ജോഷി നിരവധി സാമൂഹിക പരിപാടികൾ ആരംഭിച്ചിട്ടുണ്ട്. കൂടാതെ ഗ്രാമങ്ങളിൽ വാട്ടർ മില്ലുകൾ, കമ്പോസ്റ്റിംഗ് കുഴികൾ, ടോയ്‌ലറ്റുകൾ, പ്ലാൻ അധിഷ്ഠിത മരുന്നുകളും ഹെർബൽ കീടനാശിനികളും മഴവെള്ള സംഭരണ ​​സാങ്കേതിക വിദ്യകളും ലഭ്യമാക്കുന്നതിൽ വിജയിച്ചതായി റിപ്പോർട്ട് ചെയ്യപ്പെട്ടിട്ടുണ്ട്. കളയായി കണക്കാക്കപ്പെട്ടിരുന്ന കുറി എന്ന പ്രാദേശിക കുറ്റിച്ചെടിക്ക് ഫർണിച്ചറുകൾ, കുന്തുരുക്കങ്ങൾ എന്നിവ ഉണ്ടാക്കാനും അവശേഷിച്ചവ കാലിത്തീറ്റയായി ഉപയോഗിക്കാനും ഉപയോഗപ്പെടുത്തുന്നത് ജോഷി വികസിപ്പിച്ച ഒരു സംരംഭമായിരുന്നു. ഈ വിഷയത്തിൽ 60-ലധികം ലേഖനങ്ങളും പത്ത് പുസ്തകങ്ങളും അദ്ദേഹത്തിന്റെ പേരിലുണ്ട്.
സാമൂഹിക സംരംഭക ശൃംഖലയായ അശോക, 1993-ൽ അദ്ദേഹത്തെ തങ്ങളുടെ ഫെല്ലോ ആയി തിരഞ്ഞെടുത്തു. ഇന്ത്യൻ സയൻസ് കോൺഗ്രസ് അദ്ദേഹത്തിന് 1999-ൽ ജവഹർലാൽ നെഹ്‌റു അവാർഡ് നൽകി. 2002-ൽ ദി വീക്ക് മാഗസിൻ അദ്ദേഹത്തെ മാൻ ഓഫ് ദ ഇയർ ആയി തിരഞ്ഞെടുത്തു. പത്മശ്രീ സിവിലിയൻ അവാർഡിനുള്ള 2006-ലെ റിപ്പബ്ലിക് ദിന ബഹുമതികളുടെ പട്ടികയിൽ ഇന്ത്യാ ഗവൺമെന്റ് അദ്ദേഹത്തെ ഉൾപ്പെടുത്തി. അതേ വർഷം, ഗ്രാമവികസനത്തിന് ശാസ്ത്ര സാങ്കേതിക വിദ്യയുടെ പ്രയോഗത്തിൽ അദ്ദേഹം നടത്തിയ ശ്രമങ്ങൾക്ക് ജമ്‌നാലാൽ ബജാജ് അവാർഡും ലഭിച്ചു.
പുറംകണ്ണികൾ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ വർഗ്ഗം:1955-ൽ ജനിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വെനീസ് ഉൾക്കടൽ
വെനീസ് ഉൾക്കടൽ, ആധുനിക ഇറ്റലി, സ്ലോവേനിയ, ക്രൊയേഷ്യ എന്നിവിടങ്ങൾ അതിർത്തിയായുള്ളതും വടക്കൻ ഇറ്റലിയിലെ പോ നദി യുടെ അഴിമുഖത്തിനും ക്രൊയേഷ്യയിലെ ഇസ്ട്രിയാ ഉപദ്വീപിനുമിടയിലായി അഡ്രിയാറ്റിക് കടലിന്റെ വടക്കുഭാഗത്തായി സ്ഥിതിചെയ്യുന്ന ഒരു ഉൾക്കടലാണ്.
ഭൂമിശാസ്ത്രം
ഈ ഉൾക്കടലിന്റെ ശരാശരി ആഴം 38 മീറ്ററാണ്. ആൽബറെല്ല എന്ന പ്രശസ്തമായ ഉല്ലാസകേന്ദ്രം ഇവിടെയാണ്. ടഗ്ലിയാമെന്റോ, പിയാവേ, അഡിഗേ, ഇസോൺസോ, ഡ്രാഗോൺജ, ബ്രെന്റ നദികൾ ഇതിലേയ്ക്കു പതിക്കുന്നു. ഇതിനു സമീപത്തുള്ള പ്രധാന നഗരങ്ങളിൽ വെനീസ്, ട്രീസ്റ്റെ, കോപർ, ചിയോഗ്ഗിയ, പുല എന്നിവ ഉൾപ്പെടുന്നു.
അവലംബം
വർഗ്ഗം:അഡ്രിയാറ്റിക് കടൽ
അമിത അഗ്ഗർവാൾ
1960-ൽ ജനിച്ച അമിതാ അഗർവാൾ, ഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് എംബിബിഎസ് ബിരുദവും  ഇന്റേണൽ മെഡിസിനിൽ ബിരുദാനന്തര ബിരുദവും (എംഡി) ക്ലിനിക്കൽ ഇമ്മ്യൂണോളജിയിൽ ഡിഎം ബിരുദവും നേടി. സഞ്ജയ് ഗാന്ധി പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (SGPGI). 1996-ൽ ഫാക്കൽറ്റി അംഗമായി എസ്‌ജിപിജിഐയിൽ ഔദ്യോഗിക ജീവിതം ആരംഭിച്ച അവർ ഇന്ന് ക്ലിനിക്കൽ ഇമ്മ്യൂണോളജി ആൻഡ് റുമാറ്റോളജി വിഭാഗത്തിൽ പ്രൊഫസറും ഹെഡ് പദവിയും വഹിക്കുന്നു. ഇതിനിടയിൽ, റോയൽ മെൽബൺ ഹോസ്പിറ്റലിൽ നിന്ന് 1995-ൽ APLAR ഫെലോഷിപ്പിലും യൂണിവേഴ്സിറ്റി ഓഫ് ഒക്ലഹോമ ഹെൽത്ത് സയൻസ് സെന്ററിലും ബയോടെക്നോളജി ഡിപ്പാർട്ട്മെന്റിൽ നിന്നുള്ള റിസർച്ച് അസോസിയേറ്റ്ഷിപ്പിൽ റുമറ്റോളജിയിൽ ഉന്നത പരിശീലനം നേടി. കൂടാതെ, അമേരിക്കയിലെ അറ്റ്ലാന്റയിലെ സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷനിൽ അവർ പരിശീലനം നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശാസ്ത്രജ്ഞർ വർഗ്ഗം:മെഡിക്കൽ ഭൗതിക ശാസ്ത്രജ്ഞർ
വല്ലരികൾ
thumb|right|250px|[[പയർ ഒരു വല്ലരി സസ്യം]] പറ്റിപ്പിടിച്ചു കയറുവാൻ പ്രത്യേകമായി ആരോഹണ അവയവങ്ങളില്ലാത്ത സസ്യങ്ങളാണ് വല്ലരികൾ  - Twiners. നീളമുള്ള ലോലമായ കാണ്ഡം മറ്റു സസ്യങ്ങളിലോ സഹായകമായ മറ്റു സംവിധാനങ്ങളിലോ ചുറ്റിപ്പിടിച്ചു വളരുന്നു. പയർ, കാച്ചിൽ എന്നിവ ഇതിനൊരു ഉദാഹരണമാണ്.
ഐമഗ്, മംഗോളിയ
ഒരു ഐമഗ് ( Аймаг  ,കണ്ണി= [æːmɑ̆ɡ̊] ; simplified Chinese     മംഗോളിയയിലേയും, പ്രത്യേകിച്ച്  ഉൾനാടൻ മംഗോളിയ ( ചൈന ).യിലെ ഭരണനിർവഹണ ഉപവിഭാഗം ആണ്.  യഥാർത്ഥത്തിൽ  മംഗോളിയൻ ഭാഷയിൽ "ഗോത്രം"  എന്ന അർത്ഥം  വരുന്ന പദം ആണിത്.
മംഗോളിയ
മംഗോളിയയിൽ, ഐമഗ് ഒരു ആദ്യ ലെവൽ ഭരണ ഉപവിഭാഗമാണ്. രാജ്യത്ത് നിലവിൽ 21 ഐമഗുകളുണ്ട്. തലസ്ഥാനമായ ഉലാൻ ബാറ്ററിനെ ഒരു സ്വതന്ത്ര മുനിസിപ്പാലിറ്റിയായി ഭരിക്കുന്നു.
ക്വിങ് രാജവംശത്തിന്റെ സമയത്ത്,ഭരണസൗകര്യത്തിനായി ഖല്ഖ നാല് ഐമഗുകളായി വിഭജിച്ചു. ( തുഷീദ് ഖാൻ ഐമഗ്, സാൻ നയോൺ ഖാൻ ഐമഗ് , സത്സീൻ ഖാൻ ഐമഗ് ജസത് ഖാൻ ഐമഗ് ). ഒരു ഐമഗ് പിന്നീട് "ബാനറുകളായി" ( ഖോഷു ) വിഭജിച്ചു. ഓരോ ഐമഗിനും പ്രാദേശിക പ്രഭുക്കന്മാരുടെ ഒരു സഭ ഉണ്ടായിരുന്നു, അവ സാധാരണയായി ഇംഗ്ലീഷിൽ "ലീഗ്" എന്ന് വിവർത്തനം ചെയ്യപ്പെട്ടു (നാട്ടുഭാഷയിൽ ചുൽഗ ). ഈ ഭരണവ്യവസ്ഥ 1930ൽ ഐമഗ്കളും,അവയുടെ ഘടകങ്ങളായ സമ്മുകളും വരുന്നതുവരെ തുടർന്നു.
ഇന്നർ മംഗോളിയ
ഇന്നർ മംഗോളിയയിൽ, ഐമാഗുകൾ (ലീഗുകൾ എന്നു ഭാഷാന്തരം) ഒരു പ്രിഫെക്ചർ-ലെവൽ ഉപവിഭാഗമാണ്, ഇന്നർ മംഗോളിയയിൽ നിന്ന് കാണുമ്പോൾ ആദ്യ ലെവലും ചൈനയിൽ നിന്ന് കാണുമ്പോൾ രണ്ടാം ലെവലും. നിലവിൽ, ഇന്നർ മംഗോളിയയ്ക്ക് മൂന്ന് ഐമഗ്കളുണ്ട്: സിലിൻ ഗോൾ, ഹിംഗൻ, അൽക്സ. ഇന്നർ മംഗോളിയൻ ഐമഗ്സ്ഭരണസൗകര്യത്തിനായി. ബാനറുകൾ ആയി വിഭജിച്ചിരിക്കുന്നു
മംഗോളിയയിലെ ഐമഗുകൾ
മംഗോളിയയെ 21 പ്രവിശ്യകളായി അല്ലെങ്കിൽ ഐമാഗുകളായി (മംഗോളിയൻ: аймаг) ഒരു പ്രവിശ്യാ മുനിസിപ്പാലിറ്റിയായി തിരിച്ചിരിക്കുന്നു. ഓരോ ലക്ഷ്യവും നിരവധി ജില്ലകളായി തിരിച്ചിരിക്കുന്നു. ആധുനിക പ്രവിശ്യകൾ 1921 മുതൽ സ്ഥാപിതമായി.
പുറംകണ്ണികൾ
https://web.archive.org/web/20190721213924/http://www.mongolmessenger.mn/ വർഗ്ഗം:മംഗോളിയ വർഗ്ഗം:മംഗോളിയയുടെ ഭൂമിശാസ്ത്രം വർഗ്ഗം:ഗ്രാമങ്ങൾ രാജ്യം തിരിച്ച്
ധനശ്രീ
ഇരുപതാമത്തെ മേളകർത്താരാഗമായ നഠഭൈരവിയുടെ ഒരു ജന്യമാണ് ധനശ്രീ. ഗുരുഗ്രന്ഥസാഹിബിന്റെ 36 ശ്ലോകങ്ങൾ (660 - 696) ധനശ്രീയിൽ ചിട്ടപ്പെടുത്തിയിരിക്കുന്നതിനാൽ സിക്ക് മതസ്തർക്ക് പ്രധാനപ്പെട്ട രാഗമാണിത്. കർണ്ണാടകത്തിലെ ആഭേരിയുമായും ഹിന്ദുസ്ഥാനിയിലെ ഭിംപലാസിയുമായി ധനശ്രീയ്ക്ക് സാമ്യമുണ്ട്.